qundao/data-zh-poetry huggingface dataset:
葛凤鸣宅联
作者：待考
朝代：清
体裁：联

丹井传家远；黄楼卜宅长。
薛尔望墓亭联
作者：待考
朝代：清
体裁：联

寒潭千载洁；玉骨一堆香。
藏香沜亭联
作者：待考
朝代：清
体裁：联

双涧常流月；千峰自合云。
虞画
作者：待考
朝代：清
体裁：联

戈倚虞渊回赤日；诗留画壁唱黄河。
螃蟹情丝
作者：待考
朝代：清
体裁：联

一世横行终入瓮；七襄苦织补成章。
螃蟹情丝
作者：待考
朝代：清
体裁：联

浊世不容公子醒；春秋多为儿女牵。
衍祺门春联
作者：待考
朝代：清
体裁：联

阊阖象昭回，萝图衍庆；蓬莱春茂鬯，宝戺延祺。
西墙门春联
作者：待考
朝代：清
体裁：联

玉琯奏諴和，气调九宇；璇枢征广运，衡正三阶。
西施洞联
作者：待考
朝代：清
体裁：联

香水濯云根，奇石惯延采砚客；画廊垂月地，幽花曾照浣纱人。
西湖彭刚直祠联
作者：待考
朝代：清
体裁：联

千古两梅妻，公几为多情死；西湖三少保，此独以功名终。
西湖船联
作者：待考
朝代：清
体裁：联

五十里光景无边，开口问西湖，可能都变作尊中绿酒；七百年风流未歇，从头数南渡，几曾见销尽窝里黄金。
西湖蒋益澧祠联
作者：待考
朝代：清
体裁：联

诚意所加，国论所倚；前峰如幕，后垄如屏。
角门春联
作者：待考
朝代：清
体裁：联

地近玉阶通御气；春回琼琯驻韶光。
解嘲灯联
作者：待考
朝代：清
体裁：联

烛问灯云，靠汝遮光作门面；鼓对锣曰，亏侬空腹受拳头。
讥评时事联
作者：待考
朝代：清
体裁：联

五日内三相沦亡，真假革殊途，一老一病一冤枉；两月间四夷宾服，战守和异议，半推半就半含糊。
讽喻堂联
作者：待考
朝代：清
体裁：联

四野桑麻春雨足；一庭鸟雀落花闲。
讽秦桧夫妇联
作者：待考
朝代：清
体裁：联

咳！仆本丧心，有贤妻何至若是；啐！妇虽长舌，非老贼不到今朝。
讽陈见山联
作者：待考
朝代：清
体裁：联

五品天青褂；六味地黄丸。
讽龚照玙六十寿联
作者：待考
朝代：清
体裁：联

庆六旬寿，称六太爷，又逢六月六日良辰，不料张六先生，面目森严，口称六哥还旅顺；坐三年牢，陪三此斩，赢得三代三品封典，可怜达三故友，头颅冤枉，心伤三字赴泉台。
诰敕房春联
作者：待考
朝代：清
体裁：联

天宠遥颁青锁客；国恩重溢紫泥封。
贺双寿有子孙者联
作者：待考
朝代：清
体裁：联

举案齐眉，俱无量寿；奉觞绕膝，皆不羁才。
贺叶大遒母六十寿联
作者：待考
朝代：清
体裁：联

六子宫袍慈母线；万家灯火锦堂春。
贺左宗棠70寿联
作者：待考
朝代：清
体裁：联

东阁勋猷，北门锁钥；西天生佛，南极寿星。
贺康有为寿联
作者：待考
朝代：清
体裁：联

贺春王二月；祝教主万年。
贺张维屏六十双寿戏台联
作者：待考
朝代：清
体裁：联

六旬来一部好传奇，自通籍以至归田，鸿案相庄，喜此日团圆偕老；两科内四番联捷报，有佳儿更兼犹子，鹿笙迭奏，看后人次第登场。
贺慈溪太后六十寿联
作者：待考
朝代：清
体裁：联

至哉坤元，如南山之寿；尊为天子，亦北面而朝。
贺朱思诏寿联
作者：待考
朝代：清
体裁：联

浙水毓英贤，民具尔瞻，明镜当中走魑魅；紫阳承世泽，诗歌乐只，公堂介寿集羔羊。
贺李瀚章寿联
作者：待考
朝代：清
体裁：联

华祝集群仙，先庚三日，后庚三日；棣辉联上相，南斗一星，北斗一星。
贺李鸿章妻六十寿联
作者：待考
朝代：清
体裁：联

三月上巳辰之前，六十大寿；两宫皇太后以下，一品夫人。
贺某都御史母寿联
作者：待考
朝代：清
体裁：联

一品太夫人，备三从四德，五世同堂，恭值二宫齐介福；六旬都御史，统七宾八师，九畴献寿，欣逢十月好称觞。
贺状元及第联
作者：待考
朝代：清
体裁：联

禹门三级浪；平地一声雷。
贺王之春元旦生日联
作者：待考
朝代：清
体裁：联

持节到波罗海边，三疏乞雄师，岳立早孚天下望；举觞看皖公山色，五云辉岁朔，江声如贺使君来。
贺瑞雪联
作者：待考
朝代：清
体裁：联

造成琼玉楼台，宇宙忽增新气象；现出琉璃世界，江山顿改旧观瞻。
贺英和60寿联
作者：待考
朝代：清
体裁：联

四海仰双星，六秩衍大挠甲子；二难跻八座，九天锡娲氏笙簧。
贺袁世凯50寿联
作者：待考
朝代：清
体裁：联

戊戌八月，戊申八月；我皇万年，我公万年。
贺袁世凯五十寿联
作者：待考
朝代：清
体裁：联

五岳同尊星拱北；百年上寿日方中。
贺袁世凯寿联
作者：待考
朝代：清
体裁：联

戊戌八月，戊申八月；我佛万年，我公万年。
贺谭敬昭郡县试十四冠军联
作者：待考
朝代：清
体裁：联

万千卷里无双士；十四场推第一人。
贺谭敬昭郡县试十四冠军联
作者：待考
朝代：清
体裁：联

五千卷里无双士；十四场中第一人。
贺鄂尔泰七十寿联
作者：待考
朝代：清
体裁：联

丹心已向军前死；白发还从战后生。
贺钟王婚联
作者：待考
朝代：清
体裁：联

秦晋缔良缘，正两姓椿萱，同膺凤诰；钟王传字法，教一双儿女，共写鸾书。
赠万斛泉联
作者：待考
朝代：清
体裁：联

绛帐一时培后辈；黄巾三舍避先生。
赠人联
作者：待考
朝代：清
体裁：联

天上何曾有山水；人间乐得做神仙。
赠任元祥妻联
作者：待考
朝代：清
体裁：联

一卷刻成名士集；十年费尽美人心。
赠友联
作者：待考
朝代：清
体裁：联

到处不妨摇狗尾；有时亦可缩龟头。
赠友联
作者：待考
朝代：清
体裁：联

四五更角盒尚盈，听渠挖角烹茶，口谈今古；二三吊铜钱安在，悯彼倚床对火，泪洒英雄。
赠周铁真入狱联
作者：待考
朝代：清
体裁：联

人生自古谁无死；壮士一去不复还。
赠妓小凤联
作者：待考
朝代：清
体裁：联

小生无宋玉般才，潘安般貌；凤凰非梧桐不食，枳棘不栖。
赠妓小四宝联
作者：待考
朝代：清
体裁：联

小南强，大北胜；四美具，二难并。
赠妓小英联
作者：待考
朝代：清
体裁：联

此处不准小便；本店兑换英洋。
赠妓文秀联
作者：待考
朝代：清
体裁：联

柔情巧织回文锦；盛气曾题独秀峰。
赠妓春燕联
作者：待考
朝代：清
体裁：联

报道一声春去也；似曾相识燕归来。
赠妓联
作者：待考
朝代：清
体裁：联

亚栏柳亸莺调吕；三径花娇蝶梦周。
赠妓联
作者：待考
朝代：清
体裁：联

但愿瑟琴调子细；再休风雨听郎当。
赠妓联
作者：待考
朝代：清
体裁：联

南部烟花谁夕秀；东坡侍妾是朝云。
赠妓联
作者：待考
朝代：清
体裁：联

如意不劳多著口；媚人须要放开眉。
赠妓联
作者：待考
朝代：清
体裁：联

对月转思残醉后；看花好待晚妆时。
赠妓联
作者：待考
朝代：清
体裁：联

小乔夫婿英雄裔；姑射仙人绰约姿。
赠妓联
作者：待考
朝代：清
体裁：联

小小名犹传乐府；莺莺生本属诗人。
赠妓联
作者：待考
朝代：清
体裁：联

小海歌喉珠一串；凌波微步玉双钩。
赠妓联
作者：待考
朝代：清
体裁：联

彭郎矶畔人无两；蒋帝祠边妹第三。
赠妓联
作者：待考
朝代：清
体裁：联

怜他杨柳春深后；采得苹花露下时。
赠妓联
作者：待考
朝代：清
体裁：联

月借眉痕秋淡处；香销心字夜深时。
赠妓联
作者：待考
朝代：清
体裁：联

桐叶喜添花下影；木樨羞窃月中香。
赠妓联
作者：待考
朝代：清
体裁：联

爱我品题夸绝代；玉人声价重连城。
赠妓联
作者：待考
朝代：清
体裁：联

琴心未许调司马；仙骨何缘肖媚猪。
赠妓联
作者：待考
朝代：清
体裁：联

莺边烟重春无力；鹤背云寒月有声。
赠妓联
作者：待考
朝代：清
体裁：联

蟾光却爱团圞夜；鸾韵分拈上下平。
赠妓联
作者：待考
朝代：清
体裁：联

连环唐苑绸缪印；彩缕齐宫续命丝。
赠妓联
作者：待考
朝代：清
体裁：联

阑干碧玉都成字；乐府青溪旧有名。
赠妓联
作者：待考
朝代：清
体裁：联

顾尔常依金粟佛；有人来证木樨禅。
赠妓联
作者：待考
朝代：清
体裁：联

顾影只输花第一；问名未到月初三。
赠妓采珠联
作者：待考
朝代：清
体裁：联

欲采不采隔秋水；大珠小珠落玉盘。
赠妓金红联
作者：待考
朝代：清
体裁：联

金鸡唱罢汤初热；红日斜时客满堂。
赠妓金花联
作者：待考
朝代：清
体裁：联

金曰可挥，何妨似土；花如可折，莫待无枝。
赠宣瑛联
作者：待考
朝代：清
体裁：联

凡事总求过得去；此心先要放平来。
赠宣瑛联
作者：待考
朝代：清
体裁：联

办事人多能事少；爱民心易治民难。
赠富金妓联
作者：待考
朝代：清
体裁：联

我富文章君富艳；兼金身价断金情。
赠山阴某君为小五脱籍联
作者：待考
朝代：清
体裁：联

小楼一夜听春雨；五凤齐飞入翰林。
赠幕宾联
作者：待考
朝代：清
体裁：联

求其生不得则无憾；勿以善之小而弗为。
赠张之洞联
作者：待考
朝代：清
体裁：联

师事几人心北面；感恩知己首南皮。
赠张少卿女校书联
作者：待考
朝代：清
体裁：联

少不如人，只自知酒祓清愁，花销英气；卿须怜我，且莫唱阳关三叠，河满一声。
赠张自牧联
作者：待考
朝代：清
体裁：联

秀才天下为己任；辣手著作空时髦。
赠张謇联
作者：待考
朝代：清
体裁：联

张謇献策，南北瓜分，从此江淮属两省；恩寿钻营，量移简缺，依然节钺附三江。
赠彩云校书联
作者：待考
朝代：清
体裁：联

风采南都卞赛赛；旧游京洛李师师。
赠彭浚联
作者：待考
朝代：清
体裁：联

名魁天下，化振陪都，本寿考作人，真教玉树琪花，陆离珊网；两度来游，一尘不染，藉文章造福，伫看兰芽桂蕊，次第瑶阶。
赠徐乾学联
作者：待考
朝代：清
体裁：联

万方玉帛朝东海；一点丹诚向北辰。
赠徐赓陛联
作者：待考
朝代：清
体裁：联

岂有浮云终蔽日；从来大任必盘根。
赠徐赓陛联
作者：待考
朝代：清
体裁：联

性存姜桂何妨辣；味列芩连不取甘。
赠德医邵志千联
作者：待考
朝代：清
体裁：联

人称其才，我称其德；不为良相，便为良医。
赠我卿校书联
作者：待考
朝代：清
体裁：联

卿本红袖佳人，自怜命薄；我亦青衫司马，也为魂销。
赠杨瀚联
作者：待考
朝代：清
体裁：联

胚胎燕赵悲歌气；雄长沅湘著作才。
赠某僧联
作者：待考
朝代：清
体裁：联

既已摩顶庵中，宜守空王戒律；何故画眉窗下，偏学京兆风流。
赠沈世枫致仕联
作者：待考
朝代：清
体裁：联

鹤鸣在阴其子和；鸿飞遵渚我公归。
赠沈葆桢联
作者：待考
朝代：清
体裁：联

人望昌黎，如泰山北斗；帝命傅说，作舟楫盐梅。
赠洪亮吉联
作者：待考
朝代：清
体裁：联

姓名远震瀛寰外；手札常留御座前。
赠潘世恩联
作者：待考
朝代：清
体裁：联

大富贵，亦寿考；蓄道德，能文章。
赠监生联
作者：待考
朝代：清
体裁：联

以粟易之，是亦不屑就已；非我志也，而况受其赐乎。
赠翁广平联
作者：待考
朝代：清
体裁：联

圣代即今多雨露；先生有道出羲皇。
赠蔡新联
作者：待考
朝代：清
体裁：联

主恩前后三旋里；天语丁宁再入朝。
赠雉妓联
作者：待考
朝代：清
体裁：联

朝行云，暮行雨；雌者霸，雄者王。
赠黄增庆联
作者：待考
朝代：清
体裁：联

四朝身历升平日；百岁人呼矍铄翁。
赠黄奭联
作者：待考
朝代：清
体裁：联

久病始知求药误；衰年方悔读书迟。
赠黄奭联
作者：待考
朝代：清
体裁：联

每思于物有济；常愧为人所容。
赠黄奭联
作者：待考
朝代：清
体裁：联

过如新竹芟难尽；学似春潮长不高。
赠黄钊联
作者：待考
朝代：清
体裁：联

七品八品九品，品愈趋而愈下；一集二集三集，集日积而日多。
迎乾隆南巡门联
作者：待考
朝代：清
体裁：联

一岁双春三月闰；六巡两浙万民欢。
迎县令苏曜回任联
作者：待考
朝代：清
体裁：联

三春花雨重携鹤；百里笙歌早入云。
迎瑞门春联
作者：待考
朝代：清
体裁：联

麟趾春深千岁酒；莺声日暖四时花。
近光门春联
作者：待考
朝代：清
体裁：联

瑞启青阳，轩云承翠幄；祥开黄道，羲日展金舆。
通用春联
作者：待考
朝代：清
体裁：联

槐为奕世承恩树；杏是春风及第花。
通用端午门联
作者：待考
朝代：清
体裁：联

保艾思君子；依蒲祝圣人。
通用端午门联
作者：待考
朝代：清
体裁：联

海国中天节；江城五月春。
通用端午门联
作者：待考
朝代：清
体裁：联

艾旗招百福；蒲剑斩千邪。
通用端午门联
作者：待考
朝代：清
体裁：联

蒲带荣封一品；艾旗捷报三元。
道场联
作者：待考
朝代：清
体裁：联

闻说有天堂，尽吾心聊以报吾本；明知无地狱，从其俗不忍俭其亲。
郑孝胥母节孝坊联
作者：待考
朝代：清
体裁：联

闵周将危，悲啸古传鲁漆室；信欧有立，雅才今抗宋庐陵。
郑成功祠联
作者：待考
朝代：清
体裁：联

人间剩有田横岛；海外今留箕子碑。
酒家联
作者：待考
朝代：清
体裁：联

送客船停枫叶岸；寻春人指杏花楼。
酒店联
作者：待考
朝代：清
体裁：联

金樽酒满；碧山人来。
酒肆联
作者：待考
朝代：清
体裁：联

入座三杯醉者也；出门一拱歪之乎。
金日磾反镜
作者：待考
朝代：清
体裁：联

荣珥貂冠归汉后；巧回蝤领试妆初。
銮仪卫门春联
作者：待考
朝代：清
体裁：联

仙仗五云，鸾鸣和盛世；德车七宿，龙角运中天。
钟粹宫春联
作者：待考
朝代：清
体裁：联

瑞雪霁南山，寒收玉宇；条风嘘北斗，春满金瓯。
银元局元旦门联
作者：待考
朝代：清
体裁：联

龙野鹃山飞冷血；娲炉轩鼎铸残魂。
锡庆门春联
作者：待考
朝代：清
体裁：联

亿万龄锡羡延洪，保定自天孔固；三千界重熙荐洽，祥和与物同春。
锦镜阁联
作者：待考
朝代：清
体裁：联

扁舟荡云锦；流水入楼台。
镇海楼联
作者：待考
朝代：清
体裁：联

百千劫危楼尚存，问谁摘斗摩霄，目空今古；五百年故侯安在，只我倚栏看剑，泪洒英雄。
长寿寺斋堂联
作者：待考
朝代：清
体裁：联

两条筋是双树下现相；一钵饭从众香国乞来。
长庆门春联
作者：待考
朝代：清
体裁：联

北斗泰阶平，仪凤祥云环锦幄；西池佳气绕，衮龙爱日侍斑衣。
长春宫春联
作者：待考
朝代：清
体裁：联

九天淑景凝新旭；三殿晴光接彩霞。
长沙县学
作者：待考
朝代：清
体裁：联

牛背学传周苦县；龙沙地接汉长城。
门联
作者：待考
朝代：清
体裁：联

三朝节钺；四省军门。
门联
作者：待考
朝代：清
体裁：联

两口居山水之间，妻忒聪明夫忒怪；四面皆阴磷所聚，人何寥落鬼何多。
门联
作者：待考
朝代：清
体裁：联

五湖天马将；四海地龙军。
门联
作者：待考
朝代：清
体裁：联

养子只要中材，好教训嘉禾晚秀；读书不求显达，小科名细水长流。
门联
作者：待考
朝代：清
体裁：联

心中无半点事；眼前有十二孙。
门联
作者：待考
朝代：清
体裁：联

江山胜地皆行部；台阁崇班半属僚。
门联
作者：待考
朝代：清
体裁：联

登仁寿域；纳福禄林。
门联
作者：待考
朝代：清
体裁：联

白雪远山，图开大米；斜阳新柳，春满天街。
门联
作者：待考
朝代：清
体裁：联

老骥伏枥；流莺比邻。
门联
作者：待考
朝代：清
体裁：联

蕊榜开新眼；金鳌亚状头。
门联
作者：待考
朝代：清
体裁：联

顽过乐过，酸甜苦辣吃过，到于今为圃为农，只落得半亩荒居，馀生罢了；情来兴来，亲戚朋友都来，在此处谈天谈地，再沽上一壶好酒，小饮何如？
门联
作者：待考
朝代：清
体裁：联

黍稷稻粱歌岁稔；椅桐梓漆庆年丰。
闱中联
作者：待考
朝代：清
体裁：联

烧饭难，舀水难，盖戳尤难，得卷莫如逢口号；身材小，气力小，考篮不小，出场从不赶头牌。
闱中题壁联
作者：待考
朝代：清
体裁：联

地无三尺阔；天有一条长。
阁后槅扇春联
作者：待考
朝代：清
体裁：联

海宇安恬，圆峤方壶开福地；天阊詄荡，右平左磩上熙台。
阅是楼春联
作者：待考
朝代：清
体裁：联

樽饮康衢，风雨和甘均六幕；弦调宝瑟，星云景庆亘三阶。
阮元子婚联
作者：待考
朝代：清
体裁：联

至圣外孙宫保荫；状元门婿尚书郎。
阿哥所宫门春联
作者：待考
朝代：清
体裁：联

元象转星杓，丹霄北拱；重门映春树，紫气东来。
阿哥所宫门春联
作者：待考
朝代：清
体裁：联

旭日丽龙楼，瑞气春融珠树迥；卿云笼鹤禁，祥光晴护玉阶平。
阿哥所宫门春联
作者：待考
朝代：清
体裁：联

金镜霞明，九苞开凤箓；玉衡星正，五色协麟文。
阿桂祠联
作者：待考
朝代：清
体裁：联

缠井络以界坤维，天府奥区，皇极会归雄带砺；控荆蛮而引秦陇，岩疆重任，臣心寅畏凛冰渊。
陈金刚王府门联
作者：待考
朝代：清
体裁：联

王者命于天，谁敢化蛇当道；英雄居此地，何妨扪虱谈兵。
陈阎二典史祠联
作者：待考
朝代：清
体裁：联

八十日戴发效忠，表太祖十七朝人物；六万人同心死义，存大明三百里江山。
陶然亭联
作者：待考
朝代：清
体裁：联

万荷倒影月痕绿；一雨洗秋山骨青。
陶然亭联
作者：待考
朝代：清
体裁：联

穿荻小车疑泛艇；出林高阁当登山。
集争坐位帖字联
作者：待考
朝代：清
体裁：联

业高乎众意岂满；泽及于人功不虚。
集争坐位帖字联
作者：待考
朝代：清
体裁：联

修身岂为名传世；作事惟思利及人。
集争坐位帖字联
作者：待考
朝代：清
体裁：联

名美尚欣闻过友；业高不废等身书。
集争坐位帖字联
作者：待考
朝代：清
体裁：联

大惧与众人同数；须知保晚节尤难。
集兰亭序字联
作者：待考
朝代：清
体裁：联

一人知己亦已足；毕生自修无尽期。
集兰亭序字联
作者：待考
朝代：清
体裁：联

与世不言人所短；临文期集古之长。
集兰亭序字联
作者：待考
朝代：清
体裁：联

与贤者游信足乐；集古人文亦大观。
集兰亭序字联
作者：待考
朝代：清
体裁：联

人有不为斯有品；己无所得可无言。
集兰亭序字联
作者：待考
朝代：清
体裁：联

信古不迁，也是昔贤知己；流阴若寄，无为今世闲人。
集兰亭序字联
作者：待考
朝代：清
体裁：联

尽日言文常不倦；与人同事若无能。
集兰亭序字联
作者：待考
朝代：清
体裁：联

每临大事有静气；不信今时无古贤。
集兰亭序字联
作者：待考
朝代：清
体裁：联

清言每不及世事；静坐可以修长生。
集兰亭序字联
作者：待考
朝代：清
体裁：联

相知当不在形迹；修己岂可殊初终。
集兰亭序字联
作者：待考
朝代：清
体裁：联

知足是人生一乐；无为得天地自然。
集句联
作者：待考
朝代：清
体裁：联

一经传旧德；八座起文昌。
集句联
作者：待考
朝代：清
体裁：联

七德龙韬开玉帐；三千犀甲拥朱轮。
集句联
作者：待考
朝代：清
体裁：联

万卷图书天禄上；四时云物月华中。
集句联
作者：待考
朝代：清
体裁：联

三光悬圣藻；一气转洪钧。
集句联
作者：待考
朝代：清
体裁：联

三千士里文章伯；十二楼前侍从臣。
集句联
作者：待考
朝代：清
体裁：联

不以安危易所守；为求乐利还之民。
集句联
作者：待考
朝代：清
体裁：联

丘壑趣如此；鸾鹤心悠然。
集句联
作者：待考
朝代：清
体裁：联

云山起翰墨；星斗焕文章。
集句联
作者：待考
朝代：清
体裁：联

仆射不胜饮酒乐；东山其如苍生何。
集句联
作者：待考
朝代：清
体裁：联

从来多古意；可以赋新诗。
集句联
作者：待考
朝代：清
体裁：联

仰贺斯文归朗鉴；惟将直道历崇班。
集句联
作者：待考
朝代：清
体裁：联

功名待寄凌烟阁；霄汉常悬捧日心。
集句联
作者：待考
朝代：清
体裁：联

勋业定应归鼎鼐；文章谁得到罘罳。
集句联
作者：待考
朝代：清
体裁：联

千秋箓纪朱鸾诰；五色光生彩凤毛。
集句联
作者：待考
朝代：清
体裁：联

即事已可悦；赏心还自怡。
集句联
作者：待考
朝代：清
体裁：联

名香播兰蕙；妙墨挥岩泉。
集句联
作者：待考
朝代：清
体裁：联

名香播兰蕙；雕藻迈琼琚。
集句联
作者：待考
朝代：清
体裁：联

名香泛窗户；远岫对壶觞。
集句联
作者：待考
朝代：清
体裁：联

四野绿云笼稼穑；一庭红叶掩衡茅。
集句联
作者：待考
朝代：清
体裁：联

圣代科名酬志业；中朝品秩重文章。
集句联
作者：待考
朝代：清
体裁：联

地迥云偏白；亭香草不凡。
集句联
作者：待考
朝代：清
体裁：联

墨研清露月；琴响碧天秋。
集句联
作者：待考
朝代：清
体裁：联

声华满冰雪；节操方松筠。
集句联
作者：待考
朝代：清
体裁：联

大儿孔文举，小儿杨德祖；前身陶彭泽，后身韦苏州。
集句联
作者：待考
朝代：清
体裁：联

大贤秉高鉴；上德表鸿名。
集句联
作者：待考
朝代：清
体裁：联

天与三台坐；儒开百代宗。
集句联
作者：待考
朝代：清
体裁：联

学业醇儒富；文章大雅存。
集句联
作者：待考
朝代：清
体裁：联

山公惜美景；小谢有新诗。
集句联
作者：待考
朝代：清
体裁：联

川原缭绕浮云外；台榭参差积翠间。
集句联
作者：待考
朝代：清
体裁：联

常爱此中多胜事；更于何处学忘机。
集句联
作者：待考
朝代：清
体裁：联

彩笔只宜天上用；五云多绕日边飞。
集句联
作者：待考
朝代：清
体裁：联

径隐千重石；园开四季花。
集句联
作者：待考
朝代：清
体裁：联

心同孤鹤静；节效古松贞。
集句联
作者：待考
朝代：清
体裁：联

愿持山作寿；常与鹤为群。
集句联
作者：待考
朝代：清
体裁：联

披云炼琼液；坐月观宝书。
集句联
作者：待考
朝代：清
体裁：联

接垣分竹径；微路入花源。
集句联
作者：待考
朝代：清
体裁：联

文章辉五色；心迹喜双清。
集句联
作者：待考
朝代：清
体裁：联

明月自来还自去；暂时相赏莫相违。
集句联
作者：待考
朝代：清
体裁：联

智勇冠当代；卓荦观群书。
集句联
作者：待考
朝代：清
体裁：联

暗水流花径；清风满竹林。
集句联
作者：待考
朝代：清
体裁：联

更傍紫微瞻北斗；还将彩服咏南陔。
集句联
作者：待考
朝代：清
体裁：联

朗抱开晓月；高文激颓波。
集句联
作者：待考
朝代：清
体裁：联

松持节操溪澄性；山展屏风花夹篱。
集句联
作者：待考
朝代：清
体裁：联

松间明月长如此；身外浮云何足论。
集句联
作者：待考
朝代：清
体裁：联

松风清耳目；蕙气袭衣襟。
集句联
作者：待考
朝代：清
体裁：联

柳深陶令宅；月静庾公楼。
集句联
作者：待考
朝代：清
体裁：联

江山助磅礴；文物照光辉。
集句联
作者：待考
朝代：清
体裁：联

江山澄气象；冰雪净聪明。
集句联
作者：待考
朝代：清
体裁：联

汲古得修绠；开怀畅远襟。
集句联
作者：待考
朝代：清
体裁：联

涧松寒转直；碧海阔逾澄。
集句联
作者：待考
朝代：清
体裁：联

深情托瑶瑟；逸兴横素襟。
集句联
作者：待考
朝代：清
体裁：联

溪静云生石；窗虚日弄纱。
集句联
作者：待考
朝代：清
体裁：联

琴将天籁合；幔卷浪花浮。
集句联
作者：待考
朝代：清
体裁：联

瑞气迥浮青玉案；清名合在紫微天。
集句联
作者：待考
朝代：清
体裁：联

瑞草惟承天上露；绣衣却照禁中花。
集句联
作者：待考
朝代：清
体裁：联

知音在霄汉；高步蹑华嵩。
集句联
作者：待考
朝代：清
体裁：联

短歌能驻日；闲坐但闻香。
集句联
作者：待考
朝代：清
体裁：联

积照涵德镜；素怀寄清琴。
集句联
作者：待考
朝代：清
体裁：联

窗含远树通书幌；风飐残花落砚池。
集句联
作者：待考
朝代：清
体裁：联

端居喜良友；独立占古风。
集句联
作者：待考
朝代：清
体裁：联

结交指松柏；述作凌江山。
集句联
作者：待考
朝代：清
体裁：联

美花多映竹；乔木自成林。
集句联
作者：待考
朝代：清
体裁：联

羽仪呈鸑鷟；藻思焕琼琚。
集句联
作者：待考
朝代：清
体裁：联

脚著谢公屐；身披莱子衣。
集句联
作者：待考
朝代：清
体裁：联

花迎彩服离莺谷；阁倚晴天见凤巢。
集句联
作者：待考
朝代：清
体裁：联

苔石随人古；山花拂面香。
集句联
作者：待考
朝代：清
体裁：联

草木含清色；岩廊挹大猷。
集句联
作者：待考
朝代：清
体裁：联

荷锄修药圃；煮茗就花栏。
集句联
作者：待考
朝代：清
体裁：联

蕴真惬所遇；振藻若有神。
集句联
作者：待考
朝代：清
体裁：联

行谊合以勒乐石；纪事有作为阳秋。
集句联
作者：待考
朝代：清
体裁：联

诗思竹间得；道心尘外逢。
集句联
作者：待考
朝代：清
体裁：联

谁将佳句并；真与古人齐。
集句联
作者：待考
朝代：清
体裁：联

谁知大隐者；乃是不羁人。
集句联
作者：待考
朝代：清
体裁：联

谋猷归哲匠；词赋引文雄。
集句联
作者：待考
朝代：清
体裁：联

跌宕孔文举；风流贺季真。
集句联
作者：待考
朝代：清
体裁：联

身修而后家齐，家齐而后国治；天时不如地利，地利不如人和。
集句联
作者：待考
朝代：清
体裁：联

身应山河分岳渎；功铭鼎吕绘麒麟。
集句联
作者：待考
朝代：清
体裁：联

道为诗书重；心缘启沃留。
集句联
作者：待考
朝代：清
体裁：联

酒香留客住；诗好带风吟。
集句联
作者：待考
朝代：清
体裁：联

野翠生松竹；潭香闻芰荷。
集句联
作者：待考
朝代：清
体裁：联

长笑对高柳；贞心比古松。
集句联
作者：待考
朝代：清
体裁：联

闲看秋水心无事；静听天和兴自浓。
集句联
作者：待考
朝代：清
体裁：联

阅古宗文举；临风怀谢公。
集句联
作者：待考
朝代：清
体裁：联

阳羡春茶瑶草碧；兰陵美酒郁金香。
集句联
作者：待考
朝代：清
体裁：联

隔沼连香芰；缘岩覆绿萝。
集句联
作者：待考
朝代：清
体裁：联

雅琴飞白雪；逸翰怀青霄。
集句联
作者：待考
朝代：清
体裁：联

颇得湖山趣；不知城市喧。
集句联
作者：待考
朝代：清
体裁：联

高松来好月；野竹上青霄。
集句联
作者：待考
朝代：清
体裁：联

鹏鹗励羽翼；龙鸾炳文章。
集句联
作者：待考
朝代：清
体裁：联

麟笔删金篆；霓裳侍玉除。
集句题洋烟馆联
作者：待考
朝代：清
体裁：联

重帘不卷留香久；短笛无腔信口吹。
集四书注联
作者：待考
朝代：清
体裁：联

品节详明，德性坚定；事理通达，心气和平。
集圣教序字联
作者：待考
朝代：清
体裁：联

大本领人，当时不见有奇异处；敏学问者，终身无所为满足时。
集字联
作者：待考
朝代：清
体裁：联

一藏梵声涛在口；满林花影月苞山。
集字联
作者：待考
朝代：清
体裁：联

一诚有定同葵向；百故皆恬若海容。
集字联
作者：待考
朝代：清
体裁：联

万里波涛归海国；一山花木作香城。
集字联
作者：待考
朝代：清
体裁：联

不华不朴同所好；既安既宁乐乃时。
集字联
作者：待考
朝代：清
体裁：联

不次之迁，人同品峻；及时为惠，情与春长。
集字联
作者：待考
朝代：清
体裁：联

与弦作契风生竹；列坐为情水抱山。
集字联
作者：待考
朝代：清
体裁：联

丝竹放怀春未暮；清和为气日初长。
集字联
作者：待考
朝代：清
体裁：联

为乐及时，令德无极；去古不远，直道在斯。
集字联
作者：待考
朝代：清
体裁：联

九万里风斯在下；八千年木自为春。
集字联
作者：待考
朝代：清
体裁：联

书到右军难品次；文如开府得纵横。
集字联
作者：待考
朝代：清
体裁：联

书成花露朝分洁；悟对松风夜共幽。
集字联
作者：待考
朝代：清
体裁：联

云霞生异彩；山水有清音。
集字联
作者：待考
朝代：清
体裁：联

亭间流水自今古；竹外春山时有无。
集字联
作者：待考
朝代：清
体裁：联

今古毕陈，趣生一室；人天兴感，文可万言。
集字联
作者：待考
朝代：清
体裁：联

今文与古文，期其一是；无极为太极，化可万殊。
集字联
作者：待考
朝代：清
体裁：联

今趣岂异于古；天听可期诸人。
集字联
作者：待考
朝代：清
体裁：联

八体六书生奥妙；五山十水见精神。
集字联
作者：待考
朝代：清
体裁：联

其书莫废文明道；不爵而尊体卫身。
集字联
作者：待考
朝代：清
体裁：联

功冠凌烟，纪纲文武；才高画日，损益古今。
集字联
作者：待考
朝代：清
体裁：联

古与为怀稽作者；兴随所引契天然。
集字联
作者：待考
朝代：清
体裁：联

和平峻望中书令；典则高文太史公。
集字联
作者：待考
朝代：清
体裁：联

坐随兰若幽怀畅；游及竹林躁气清。
集字联
作者：待考
朝代：清
体裁：联

大文间世有述作；至乐在人无古今。
集字联
作者：待考
朝代：清
体裁：联

天机清旷长生海；心地光明不夜灯。
集字联
作者：待考
朝代：清
体裁：联

天然深秀檐前树；自在流行槛外云。
集字联
作者：待考
朝代：清
体裁：联

宁朴毋华，以康我道；既安乃乐，共写其天。
集字联
作者：待考
朝代：清
体裁：联

室因抱水随其曲；竹为观山不放长。
集字联
作者：待考
朝代：清
体裁：联

室有山林乐；人同天地春。
集字联
作者：待考
朝代：清
体裁：联

寄兴在山亭水曲；怀人于日暮春初。
集字联
作者：待考
朝代：清
体裁：联

将合万类为一己；每以内观当外游。
集字联
作者：待考
朝代：清
体裁：联

小有清闲，抱弦怀古；随其时地，修己观人。
集字联
作者：待考
朝代：清
体裁：联

山有此生未能至；竹为一日不可无。
集字联
作者：待考
朝代：清
体裁：联

山水之间有清契；林亭以外无世情。
集字联
作者：待考
朝代：清
体裁：联

山泽高下理所著；金石刻作臣能为。
集字联
作者：待考
朝代：清
体裁：联

岁星仙气原方朔；璧月新词是义山。
集字联
作者：待考
朝代：清
体裁：联

座揽清辉万川月；胸涵和气四时春。
集字联
作者：待考
朝代：清
体裁：联

得山水乐寄怀抱；于古今文观异同。
集字联
作者：待考
朝代：清
体裁：联

得趣在形骸以外；娱怀于天地之初。
集字联
作者：待考
朝代：清
体裁：联

恬然清行同南部；积有文才是左思。
集字联
作者：待考
朝代：清
体裁：联

情文俯仰怀迁固；述作风流契老彭。
集字联
作者：待考
朝代：清
体裁：联

惠日朗虚室；清风怀古人。
集字联
作者：待考
朝代：清
体裁：联

承恩湛露三春重；被体香罗九夏轻。
集字联
作者：待考
朝代：清
体裁：联

放水流长观其曲；为文气盛集于虚。
集字联
作者：待考
朝代：清
体裁：联

文情生若春水；弦咏寄之天风。
集字联
作者：待考
朝代：清
体裁：联

文生于情有春气；兴之所至无古人。
集字联
作者：待考
朝代：清
体裁：联

日有所思，经史如诏；久于其道，金石为开。
集字联
作者：待考
朝代：清
体裁：联

明月不离光宅寺；清风常渡出山钟。
集字联
作者：待考
朝代：清
体裁：联

春水初生，系怀左右；清风惠及，盛领情文。
集字联
作者：待考
朝代：清
体裁：联

月寮烟阁标清兴；文府书城纵古今。
集字联
作者：待考
朝代：清
体裁：联

有足春随惠风至；无怀人合盛时生。
集字联
作者：待考
朝代：清
体裁：联

有雨云生石；无风叶满山。
集字联
作者：待考
朝代：清
体裁：联

机云才学有天趣；王谢风流本性成。
集字联
作者：待考
朝代：清
体裁：联

松涛在耳声弥静；山月照人清不寒。
集字联
作者：待考
朝代：清
体裁：联

极清闲地是兰若；观自在春于竹林。
集字联
作者：待考
朝代：清
体裁：联

林气映天，竹阴在地；日长似岁，水静于人。
集字联
作者：待考
朝代：清
体裁：联

校书长爱阶前月；品画微闻座右香。
集字联
作者：待考
朝代：清
体裁：联

毕生所长，岂在集古；闲情自托，亦不犹人。
集字联
作者：待考
朝代：清
体裁：联

汉璧秦璆千岁品；光风嘉月四时春。
集字联
作者：待考
朝代：清
体裁：联

法雨慈云窥色相；清池明月露禅心。
集字联
作者：待考
朝代：清
体裁：联

波绿生春早；云归注雨迟。
集字联
作者：待考
朝代：清
体裁：联

流水情文曲有致；至人怀抱和无同。
集字联
作者：待考
朝代：清
体裁：联

流水永无风浪作；春情时以管弦和。
集字联
作者：待考
朝代：清
体裁：联

清华词作云霞彩；典重文成金石声。
集字联
作者：待考
朝代：清
体裁：联

清时盛治人同仰；名世高文众所师。
集字联
作者：待考
朝代：清
体裁：联

清气若兰，虚怀当竹；乐情在水，静气同山。
集字联
作者：待考
朝代：清
体裁：联

清风有信随兰得；激水为湍抱竹流。
集字联
作者：待考
朝代：清
体裁：联

游春人若在天坐；听曲情随流水生。
集字联
作者：待考
朝代：清
体裁：联

满室古香人有会；当阶清荫月初中。
集字联
作者：待考
朝代：清
体裁：联

灯火夜深书有味；墨花晨湛字生光。
集字联
作者：待考
朝代：清
体裁：联

玉堂修史文皆典；香案承书望若仙。
集字联
作者：待考
朝代：清
体裁：联

珠林墨妙三唐字；金匮文高二汉风。
集字联
作者：待考
朝代：清
体裁：联

畅怀年大有；极目世同春。
集字联
作者：待考
朝代：清
体裁：联

畏友恨难终日对；异书喜有故人藏。
集字联
作者：待考
朝代：清
体裁：联

目揽九流修向录；情游万古得彭年。
集字联
作者：待考
朝代：清
体裁：联

知足一生得自在；静观万类无人为。
集字联
作者：待考
朝代：清
体裁：联

立功德言，有三不朽；尚齿爵位，无一非尊。
集字联
作者：待考
朝代：清
体裁：联

立德立功，居之以敬；友直友谅，尊其所闻。
集字联
作者：待考
朝代：清
体裁：联

立志须如三古盛；为书自起一家言。
集字联
作者：待考
朝代：清
体裁：联

紫薇华省承纶诰；金粟香风舞彩衣。
集字联
作者：待考
朝代：清
体裁：联

群然和者幽兰曲；快哉当之修竹风。
集字联
作者：待考
朝代：清
体裁：联

胜地花开香雪海；妙林经说大罗天。
集字联
作者：待考
朝代：清
体裁：联

脱俗书成一家法；写生卷有四时春。
集字联
作者：待考
朝代：清
体裁：联

虚怀视水人咸悟；和气为春天与游。
集字联
作者：待考
朝代：清
体裁：联

虚竹幽兰生静气；和风朗月喻天怀。
集字联
作者：待考
朝代：清
体裁：联

观水期于无尽地；生天当是有情人。
集字联
作者：待考
朝代：清
体裁：联

诞妄不生，虚无视事；幽闲自得，清静为修。
集字联
作者：待考
朝代：清
体裁：联

谢傅心情托山水；子瞻风骨是神仙。
集字联
作者：待考
朝代：清
体裁：联

身向尺天崇位业；人从香海望才名。
集字联
作者：待考
朝代：清
体裁：联

追古思今，道在作者；登高望远，时复乐之。
集字联
作者：待考
朝代：清
体裁：联

追随永日情殊畅；坐领春风气不群。
集字联
作者：待考
朝代：清
体裁：联

遇事虚怀观一是；与人和气察群言。
集字联
作者：待考
朝代：清
体裁：联

道旨渊微，深于四子；词华工秀，大如六朝。
集字联
作者：待考
朝代：清
体裁：联

道艺工于写华柳；秀灵时或载渊鱼。
集字联
作者：待考
朝代：清
体裁：联

随所遇时将静悟；老于文者不陈言。
集字联
作者：待考
朝代：清
体裁：联

随群流，观极盛事；欣乐岁，述古初言。
集字联
作者：待考
朝代：清
体裁：联

静坐不虚兰室趣；清游自带竹林风。
集字联
作者：待考
朝代：清
体裁：联

风人所咏托于古；静者之怀和若春。
集字联
作者：待考
朝代：清
体裁：联

风竹引天乐；林亭集古春。
集字联
作者：待考
朝代：清
体裁：联

鹿门多大隐；花洞有长春。
集字联
作者：待考
朝代：清
体裁：联

黄昏花影二分月；细雨春林一半烟。
雪潮
作者：待考
朝代：清
体裁：联

白雪点头簪茉莉；红潮登颊醉槟榔。
霍石麟拔贡兼先人立碑立碑联
作者：待考
朝代：清
体裁：联

拔萃焕高文，十二年星使初临，曾说群空冀北；追铭新遗美，千百载金人再献，且看瑞兆江东。
韩信墨盒
作者：待考
朝代：清
体裁：联

国士自真王自假；兼金其外絮其中。
韩宅门联
作者：待考
朝代：清
体裁：联

北斗文章宗吏部；西湖风度溯蕲王。
韩山书院联
作者：待考
朝代：清
体裁：联

奉以为师，学有经术，通知时事；号称易治，笃于文行，延及齐民。
颂何厚琦德政联
作者：待考
朝代：清
体裁：联

善政才施半年，想子重卫生，史修巡警，经绝淫戏，传剿萑苻，使雕边九区，将变为尧天禹甸；嘉谋堪歌五裤，观周兴服贾，夏建学堂，汉革赌风，唐免赋税，听傒苏万姓，莫不称滨地福星。
颂王瑗联
作者：待考
朝代：清
体裁：联

父家为王相国，夫家为李相国，高山深林，必蓄非常之宝；书法则卫夫人，画法则管夫人，闲情逸致，应发大耋之年。
颐和轩春联
作者：待考
朝代：清
体裁：联

静泰怡神，瑞霭光辉临黼扆；冲融契道，祥风蔼吉畅文轩。
题京师城门嘲甲午战败联
作者：待考
朝代：清
体裁：联

万寿无疆，普天同庆；三军败绩，割地求和。
题京师城门嘲甲午战败联
作者：待考
朝代：清
体裁：联

台湾省已归日本；颐和园又搭天棚。
题关榕柞等事
作者：待考
朝代：清
体裁：联

余诚格无思恩思想；关榕柞以曲靖曲全。
题县令王寅门联
作者：待考
朝代：清
体裁：联

王好货，不论金银铜铁；寅属虎，全需鸡犬牛羊。
题壁联
作者：待考
朝代：清
体裁：联

为丛驱雀渊驱鱼，要免害须低头入教；不南走胡北走越，想发财当解组经商。
题庆余堂联
作者：待考
朝代：清
体裁：联

廷臣称其名，乡老慕其名，中原外域震其名，讶此间金穴难窥，统人间之好色富贵，极欲穷奢，不知他修到几生，享尽豪华兼艳福；官项去其一，存款去其一，洋利折阅去其一，惊今日铜山忽倒，合各省之典号栈庄，东崩西应，只赢得庆余二字，始知积善可传家。
题汤贻汾联
作者：待考
朝代：清
体裁：联

三世黄封；一家碧血。
题逸老堂嘲钱谦益联
作者：待考
朝代：清
体裁：联

逸居无教则近；老而不死是为。
题郭蒋久不升迁联
作者：待考
朝代：清
体裁：联

郭太史一纪未迁官，名为金不换；蒋修撰十年犹坐馆，俗谓石敢当。
题陈世敬父灵座联
作者：待考
朝代：清
体裁：联

蒙二爻以子克家为吉；箕五福得考终命而全。
颜料店春联
作者：待考
朝代：清
体裁：联

虽是生涯多粉饰；原来世界重辉煌。
饭肆联
作者：待考
朝代：清
体裁：联

富似石崇，不带半文休请客；辩如季子，说通六国不容赊。
香山小榄菊花会客厅联
作者：待考
朝代：清
体裁：联

有客来时宜赏菊；此花开后又寻梅。
马厩联
作者：待考
朝代：清
体裁：联

马骨嶒崚，吃豆吃麸兼吃草；车声历碌，拉人拉客不拉钱。
马房
作者：待考
朝代：清
体裁：联

马史文章迈班固；牺经术数出京房。
魁星承尘
作者：待考
朝代：清
体裁：联

文章自古须钱买；台阁而今半纸黏。
魁星承尘
作者：待考
朝代：清
体裁：联

曾将彩笔干牛斗；不许空梁落燕泥。
鸦片烟馆联
作者：待考
朝代：清
体裁：联

双枕纵谈天下事；一灯销尽古今愁。
麟趾门春联
作者：待考
朝代：清
体裁：联

璚云晓护苍龙阙；玉斗春回紫凤城。
黄埠墩联
作者：待考
朝代：清
体裁：联

九龙绕郭而来，一颗明珠，宛在芙蓉烟雨；万马窥江已去，半规浮玉，依然杨柳楼台。
黄屋联
作者：待考
朝代：清
体裁：联

何曾日涉原成趣；恰直云开亦觉欣。
黄莺
作者：待考
朝代：清
体裁：联

三辅汉图雄渭北；双文唐记艳河东。
黄鹤楼吕祖阁联
作者：待考
朝代：清
体裁：联

如此江山，有客羽衣骑鹤背；无边风月，谁家玉笛弄梅花。
黄鹤楼联
作者：待考
朝代：清
体裁：联

名楼高处有公存，看江水群飞，到此东流齐北折；幕府旧人惟我在，怅浮云万里，来从南海又西征。
黄鹤楼联
作者：待考
朝代：清
体裁：联

恨我到迟鹤已去；怪人来早诗先传。
黄鹤楼联
作者：待考
朝代：清
体裁：联

搁笔题诗，两人千古；临江吞汉，三楚—楼。
黄鹤楼联
作者：待考
朝代：清
体裁：联

栏杆外滚滚波涛，任千古英雄，挽不住大江东去；窗户间堂堂日月，尽四时凭眺，几曾见黄鹤西来。
口占与西涧佥宪
作者：律然
朝代：清

汀南庵北往来频，臭味何如支许亲。相对莫教分主客，何人不是客中身。
悼鹤次蒋迪甫太史韵
作者：律然
朝代：清

病久胎禽剩瘦形，朝来羽化竟冥冥。孤情望断林间影，秃笔书残石上铭。苔径忽空新印迹，松巢忍见旧遗翎。高人从此添离索，哀怨还如失一丁。
落梅
作者：律然
朝代：清

和风和雨点苔纹，漠漠残香静里闻。林下积来全似雪，岭头飞去半为云。不须横管吹江郭，最惜空枝冷夕曛。回首孤山山下路，霜禽粉蝶任纷纷。
西斋小葺初成西涧露湑两先生见过赠诗次韵
作者：律然
朝代：清

锱庐不厌如蜗小，喜是轩窗两面开。种竹叶沾新雨露，移松根带旧莓苔。偏多白发携筇过，尽放青山入座来。点检阶除忙未了，幽花野草按时栽。
独油
作者：徐一鹗
朝代：清
体裁：联

老树独苍如鬓影；春江油碧是愁痕。
赤壁矶石坊
作者：徐上镛
朝代：清
体裁：联

惊涛拍岸，乱石穿空，溯当年绰板高歌，道是周郎赤壁；好竹连山，长江绕郭，喜此日凭栏远眺，依然苏子黄州。
丙子暮春直沽旧寓独酌忆昆甫齐年时死二载矣
作者：徐世佐
朝代：清

纵饮犹三月，回头又七年。地分禅榻稳，天抱酒杯圆。细雨罗洋墓，罡风渤海船。此生容易尽，但醉不须怜。
侯大之中牟
作者：徐世佐
朝代：清

汝去中牟县，秋风正寂寥。梦留鹦鹉谷，人在骆驼桥。岳色悲游子，江声怨大招。明年春草长，为报海门潮。
梦断
作者：徐世佐
朝代：清

斜月疏棂淡欲无，朔风吹梦入南湖。不知天地缘何事，惯向津门啼夜乌。
海上吟
作者：徐世佐
朝代：清

去去吾将老，西风万里长。一尊沧海月，三尺岛门霜。龙蹻争栖息，鲛珠竟杳茫。何来钓鳌客，飘泊入重洋。
登流河驿亭
作者：徐世佐
朝代：清

敢冲京兆马，独上子云床。疾病思前日，乾坤落异乡。晴烟三岛碧，秋草九河黄。摇落成今古，孤亭起夜凉。
登铁炉峰入清风寺
作者：徐世佐
朝代：清

插空屏障定谁遮，乱齧残春屐齿斜。青石路穷无客馆，绿松门入有僧家。猿攀湿立窥新果，蝶抱香眠惜落花。老我粗官何物似，眼前一片碧潭霞。
赠庞少胥李定夫
作者：徐世佐
朝代：清

尽道天涯咫尺间，短衣长剑谢朝班。将军白马秋乘障，柱史青牛夜度关。风起五湖沙似雨，云开万里雪为山。相看把酒莫惆怅，前日生逢定远还。
冬至日约汤伯繁游观音山风雨不果
作者：徐世勋
朝代：清

避俗约游山，一勺清泉冷。蜡屐已安排，风雨勿交并。卧听淋浪声，寒镫澹孤影。胶胶荒鸡鸣，怀人发深省。
寄费安槎
作者：徐世勋
朝代：清

垂虹归去已无家，席帽飘零水一涯。岁岁依人春燕子，年年入梦故园花。耐寒和靖诗应瘦，卧病相如赋不华。遥想故人当此日，定搜险韵斗尖叉。
将至淮上访黄心庵以诗先之
作者：徐世钢
朝代：清

秋风曾订约，莫谓我愆期。飘泊真无状，穷愁但有诗。投林飞鸟倦，歧路蹇驴迟。相见弗相讶，新添两鬓丝。
自题临赵承旨画
作者：徐世钢
朝代：清

山转溪迥去路遥，桃花几树柳千条。声声布谷一犁雨，买犊人归树里桥。
曹司农秋岳以余粗知星象白于制府赵公口占却聘
作者：徐之
朝代：清
体裁：七言律诗

圣主当阳在玉衡，求贤悬爵待神京。储囊锥颖难为脱，伏枥驽骀未敢鸣。自愧谈天无异验，人言翊运有宗盟。草茅出处如关象，安道风流且莫争。
丙午纪事二首·其二
作者：徐之福
朝代：清
体裁：七言律诗

石隙乾坤帝制雄，蟠江丹嶂截飞虹。貔貅岂料从天下，蝼蚁焉能斗穴中。五郡牙璋新禹贡，千盘岩壑旧蚕丛。于今海宇车书合，青幕非邀一战功。
南塘晓发
作者：徐之福
朝代：清
体裁：七言绝句

十里鸣榔树影稀，秋风吹度曙烟微。生怜不及鸳鸯鸟，一任双双卧钓矶。
南湖秋兴
作者：徐之福
朝代：清
体裁：五言律诗

千古南湖水，偏宜此夜秋。清樽邀皓月，桂楫荡中流。露湿汀花秀，云寒古木愁。美人天际隔，萧瑟罢登楼。
南田留别
作者：徐之福
朝代：清
体裁：七言律诗

满溪蘋叶泛新秋，旅客何情傍翠楼。日落高城归鸟没，树连平野乱云愁。十年漫寄梁鸿庑，八口思乘范蠡舟。芦月松风看不足，梦中应作旧时游。
闻鸡
作者：徐之福
朝代：清
体裁：五言律诗

不觉闻鸡唱，方惊旅梦残。风高城角动，月落曙星寒。袖里书羞献，堂前铗倦弹。萍踪何日定，抚枕泪珊珊。
阮公祠
作者：徐之福
朝代：清
体裁：七言律诗

阮公遗泽未全忘，古庙巍然大道旁。半壁河山归指顾，百年父老说金汤。彤弓早挂新开府，白马犹嘶旧战场。瞻拜劳臣增感慨，手芟秋草吊甘棠。
送康小范上若两世执归江右
作者：徐之陵
朝代：清
体裁：七言律诗

霜满高城夜漏稀，那堪临水送将归。天涯短褐逢初霁，江上孤帆带落晖。路近匡庐秋欲暮，舟回彭蠡雁同飞。放歌且尽樽中酒，明发西风振客衣。
雨雪曲
作者：徐之陵
朝代：清
体裁：五言律诗

大漠雪霏微，同云冻不飞。玉城翻落月，珠树带斜晖。古戍烽烟断，平原猎骑归。最怜翠袖薄，犹是寄寒衣。
挽张百熙联
作者：徐乐
朝代：清
体裁：联

亚陆得南针，学界光华开晓日；文星沉北极，公门桃李哭春风。
南天门
作者：徐书受
朝代：清

冒岚余浅雪，叠石构飞甍。马自嘶风立，人因出隘争。岩凹扪虎迹，天外走雷声。登陟真称快，徒令怯者惊。失势愁千丈，回眸忽百寻。后崖迷向背，半壑划晴阴。径滑披榛翳，霜严少树林。敝裘珍愈暖，秋塞已寒深。
南天门·其一
作者：徐书受
朝代：清

冒岚余浅雪，叠石构飞甍。马自嘶风立，人因出隘争。岩凹扪虎迹，天外走雷声。登陟真称快，徒令怯者惊。
南天门·其二
作者：徐书受
朝代：清

失势愁千丈，回眸忽百寻。后崖迷向背，半壑划晴阴。径滑披榛翳，霜严少树林。敝裘珍愈暖，秋塞已寒深。
广济桥访谢茂秦故居不得
作者：徐书受
朝代：清

斯人高卧久榛墟，谁复能来式故庐。史论抑扬存节槩，声华标榜自乘除。才非劲敌输苏李，事已凶终悔耳余。尔日升沈何足恨，不应重广《绝交书》。
感兴
作者：徐书受
朝代：清

沙沈石锐倏低昂，归路宁如去路长。天远楼台时出没，秋暄林木半青黄。感知人少空怀刺，惜别情深况陟冈。遥忆大雷书到后，晓风寒月正茫茫。
新岭
作者：徐书受
朝代：清

振衣忽霄汉，巉绝已平视。一线上天奥，万笏出地底。斜日在半崖，高鸟飞不起。豁然倚层空，盘旋径逦迤。云生乍笼袖，涧响复盈耳。何处烟林钟，天风吹十里。蹑景有羽翰，苍苍暮凝紫。
送秋塍暂往保定即返秀水
作者：徐书受
朝代：清

王郎王郎大磊落。才名二十载，不免尚飘泊。平生性命为友朋，缓急至今谁可托。众中遇我更不疑，一见高呼动魂魄。王郎听我语，足以慰尔饥。择交定交始，乃克全交期。苟未保厥终，不如不相知。当时颜苦瘦，今已面有髭。髭鬑鬑，发短短，嵇非懒兮阮非诞。君曰悲乎，岂在饱暖。不封不树，盖不敢缓。以此感激，卑官不辞。孝子之志，谁当谅之。嗟君勿戚贫而病，我亦年来知定命。母殡松楸系梦思，严君万里违温凊。君由保州去，南抵长水塘。行将告我友。我友钱与杨，高堂白发各相守，何事遨游离故乡。
公子行
作者：徐乾学
朝代：清

翩翩佳公子，客华耀朝暾。门盛崔家戟，家传汉相尊。弟兄才调俱第一，六龙八骏何足论。哲昆射策得高第，少弟亦邀天子恩。连镳俱过上林苑，纵辔时经铜马门。铜马门前铺绣埒，五侯七贵多交结。曾从复道入南宫，还向建章过北阙。归来寒拂紫貂裘，银烛金尊销百忧。美人燕赵迎歌馆，狎客新丰上酒楼。酒楼歌馆回波舞，曲成便付梨园谱。雁柱银筝乐未央，鬘鬋姱容何嫭妩。行觞伫立久徘徊，但愿公子朱颜开。乍听金梁莺语细，还看珠履雁行来。雕轮华毂无时绝，子云笔札君卿舌。回骑多过主簿家，扫门要使监奴说。座中醉客辖偏投，堂上留髡烛已灭。鹦鹉遥遥自陇西，名花往往来南粤。鹦鹉名花何处藏，前头广榭后雕房。飞甍日丽鸳鸯瓦，绣户香消翡翠床。窦融厩室自连互，马防观阁生辉光。甲第云霞雄帝里，田宅膏腴满故乡。故乡佳丽一相忆，桂楫兰桡来往亟。伐鼓南来驿路迎，扬舲直下通津塞。甘宁锦缆弃不收，鄂君绣被欢无极。玉津园内鸟欲啼，伯通桥下人如织。更植乌椑金谷帝，常穿曲沼芳林侧。据坐胡床时疾呼，曲韝绿帻平头奴。张翰善赋周小史，霍氏群知冯子都。横行讵畏洛阳令，争道还欺上大夫。转日回天真莫比，自言富贵长如此。未诵应璩《百一诗》，宁晓宽饶切谏语。尚冠里中鸮乱鸣，廷尉门前雀栖止。梁松得罪岂无因，张让吊丧非得已。霆雷倏忽下彤墀，远戍穷边悔已迟。东朝语不闻都尉，旧馆人皆去魏其。白发高堂犹议遣，斑衣爱子尽相随。金阙回看肠已断。玉关生入梦堪悲。陂田苑囿输公府，厮养髯奴向北陲。安国灰然那可待，子卿羝乳竟何时。从古豪华如转烛，奔车覆辙看相续。海鱼有日困泥沙，破巢之下无完族。吾慕李子坚，身是司徒儿。变名入公府，不遣同舍知。吾慕袁夏甫，国相以为父。谒吏不见通，却车更徒步。古人高踪不可求，今人龌龊难为谋。且漫垂鞭踏歌去，白云无尽香山秋。
分韵赠施愚山
作者：徐乾学
朝代：清

海内风流属钜公，青帘白舫五湖东。来寻耆旧兵戈后，遍历溪山暑暍中。猿鹤难忘宛上宅，烟霞欲号蒋陵翁。蓬门幸得高轩至，长记琴壶一夕同。
北征
作者：徐乾学
朝代：清

置酒旗亭畔，风吹杨白花。愁深同汶水，道远指京华。乍听悲笳起，回看落照斜。庭闱千里梦，怜我滞天涯。两弟分南北，鸰原心事违。稚圭方夜读，曼倩复朝饥。月向吴宫照，云依蓟坂飞。并怜梁苑客，漂泊未能归。汴水金堤险，黄沙拨暮云。戈鋋终未息，筚篥不堪闻。万井惊狐火，千村散马群。夷门衰草畔，酹酒信陵坟。金舆帝子去，朱戟故宫存。麋鹿穿陵寝，鱼龙入殿门。连云艮岳迥，落日大河奔。老监曾骖乘，凄凉说旧恩。行指荡阴泽，遥思嵇侍中。一泓水自碧，千载血犹红。玉座春吹雨，寻旗夜起风。英英岳忠武，庙貌对城东。程婴存祀义，豫让报恩心。此地昔人没，千年沣水深。花明开驿道，苔老积碑阴。我独何为者，天涯寄苦吟。潋滟金沟溢，青匆玉树寒。几回思碣石，三度向长安。入市碎琴易，依人弹铗难。异乡逢令弟，华发共惊看。
南楼
作者：徐乾学
朝代：清
体裁：古风

南楼月上时，元规甚潇洒。长啸踞胡床，纵横命觞斝。是时方清晏，江介无戎马。物望殷深源，清言褚季野。宾佐堪留连，山川足吟写。千古庾征西，流传入风雅。一朝召寇至，宫省入乱蓬。膝屈陶太尉，心愧钟侍中。狼狈尚征镇，茂弘愁西风。负荷栋梁任，终无分寸功。犹馀清兴发，差与名士同。
博兴
作者：徐乾学
朝代：清

我行适青齐，秣马博兴城。城门昼常闭，亭午无人行。土室筑道周，云是锦秋亭。昔时游赏地，零落存两楹。潴泽荒蒲稗，严冬结层冰。狐狸窜荆棘，鸱鸦群悲鸣。入城问父老，叹息谓苦兵。博兴数十户，庐舍悉已倾。今兹二三载，大守多横征。府帖昨夜下，搜括诸穷氓。睅目一吼怒，如闻虓虎声。苛政不一端，有土不得耕。县令贤且惠，暂乃安其生。不然为盗贼，死重名正轻。听此策马去，恻怆难为情。
宿迁
作者：徐乾学
朝代：清

槲叶从风满路吹，暮秋景色更凄其。残阳城角钟吾国，细雨河边项羽祠。驻马呼童沽浊酒，下阶携客觅残碑。浮云西北连丰沛，不尽英雄万古思。
怀友人远戍二首
作者：徐乾学
朝代：清

边城日日听鸣笳，极目辰韩道路赊。三袭貉裘犹未暖，一生雪窖便为家。晨看军府飞金镝，暮向溪山引犊车。千载管宁传皂帽，难从辽海问生涯。已甘罪谴戍荒溪，又发家人习鼓鼙。孟博暂能随老母，子卿犹得见生妻。鹡鸰原上闻猿啸，鸡鹿山前听马嘶。梦里依稀归故国，千重关隘眼终迷。
怀友人远戍二首·其一
作者：徐乾学
朝代：清

边城日日听鸣笳，极目辰韩道路赊。三袭貉裘犹未暖，一生雪窖便为家。晨看军府飞金镝，暮向溪山引犊车。千载管宁传皂帽，难从辽海问生涯。
怀友人远戍二首·其二
作者：徐乾学
朝代：清

已甘罪谴戍荒溪，又发家人习鼓鼙。孟博暂能随老母，子卿犹得见生妻。鹡鸰原上闻猿啸，鸡鹿山前听马嘶。梦里依稀归故国，千重关隘眼终迷。
怀汉槎在狱
作者：徐乾学
朝代：清

吴郎才笔胜诸昆，多难方知狱吏尊。谁为解骖存国士，可怜一饭困王孙。蝉吟织室秋声静，剑没丰城夜气昏。闻道龙沙方议谴，圣朝解网有新恩。
感遇
作者：徐乾学
朝代：清

汲水辨渑淄，染丝别黑白。古人倾盖间，流品先已择。寸心苟相投，薄躯非所惜。宝剑解赠君，出入耀光泽。分手去路衢，万里无间隔。结交不须多，噂沓亦何益。宁闻管鲍家，堂有珠履客？
温泉十六韵
作者：徐乾学
朝代：清

灵液流芳甸，温涛注苑墙。泽因仪凤丽，源为濯龙长。地脉烟霄上，天河日月旁。甘分九华露，润浥五云浆。仙鼎偏能沸，丹砂本自香。从官瞻豹尾，遗俗问渔阳。上善尊川后，涵虚让谷王。醴泉逾建武，神水迈咸康。黄屋山当牖，苍池石作床。碧莲开藻井，翠荇接芝房。圣母时来幸，怡颜乐未央。蠲疴功莫尚，驻老孝弥彰。调剂中和气，渟涵绀洁光。四时常补益，一节阅炎凉。本不容瑕垢，何妨示激扬。濯磨思自效，精白奉吾皇。
请告得旨留别诸公
作者：徐乾学
朝代：清

萧萧白发滞长安，此日都亭拟挂冠。入世艰虞忧履虎，当门芳馥怕锄兰。一官鸡肋中情淡，万卷牛腰远道难。最是君恩如海岳，禁庭回首涕汍澜。
赠友
作者：徐乾学
朝代：清

十载江湖稳钓矶，跨鞍绝塞欲何依。草荒白帝家难问，瓜熟青门事更非。述作千秋身未老，悲歌万里客将归。并州风劲霜如雪，送尔离亭泪满衣。
送万季野南还
作者：徐乾学
朝代：清

霜花醁酒送君还，邸舍相依十载间。惯对卷编常病眼，与谈忠孝即开颜。折衷三礼宗王郑，泚笔千秋续马班。薄笨独驱惊岁暮，冰云寒雪满江关。
送座主孝感熊公省觐
作者：徐乾学
朝代：清

孝感先生天人姿，泰山岩阿长桂枝。汪汪千顷标襟期，横经身为帝王师。九重圣德今娲羲，时时召对铜龙墀。殿高语细人莫知，下朝双藤当户支。焚香暝坐到日{目施}，学也立雪间披帷。难字进问杨亭隈，奥篇隐帙了不疑。窃喜马郑亲规随，先生正色还相诋。谓此章句胡尔为，渊源当溯洛与伊。慎勿误蹈荀卿疵，小子再拜敢自隳。拟策驽钝烦钳锤，一朝北堂劳梦思。拜表屡颔天子颐，建章日影摇罘罳。温诏暂许还南陲，锋车刻日来休迟。敕赐天厩飞龙骑，珠鞍金络光陆离。道旁观者争歔欷，更闻上林果累累。赤瑛盘为高堂遗，绯袍彩袖正相宜。臣忠子孝兼得之，古来盛事谁如斯。先生遭逢一何奇，吁嗟乎！先生遭逢一何奇，《白华》《由庚》和笙诗。
送座主孝感熊公省觐
作者：徐乾学
朝代：清
体裁：古风

孝感先生天人姿，泰山岩阿长桂枝。汪汪千顷标襟期，横经身为帝王师。九重圣德今娲羲，时时召对铜龙墀。殿高语细人莫知，下朝双藤当户支。焚香暝坐到日■，学也立雪间披帷。难字进问杨亭隈，奥篇隐帙了不疑。窃喜马郑亲规随，先生正色还相诋。谓此章句胡尔为，渊源当溯洛与伊。慎勿误蹈荀卿疵，小子再拜敢自隳。拟策驽钝烦钳锤，一朝北堂劳梦思。拜表屡颔天子颐，建章日影摇罘罳。温诏暂许还南陲，锋车刻日来休迟。敕赐天厩飞龙骑，珠鞍金络光陆离。道旁观者争歔欷，更闻上林果累累。赤瑛盘为高堂遗，绯袍彩袖正相宜。臣忠子孝兼得之，古来盛事谁如斯。先生遭逢一何奇，吁嗟乎！先生遭逢一何奇，《白华》《由庚》和笙诗。
送待御念东先生
作者：徐乾学
朝代：清

徵书昨岁遣蒲轮，一载君恩许乞身。万里晴空余老鹤，五湖浩荡有潜鳞。同时祖饯倾名士，到处溪山访异人。却笑汉廷疏广去，赐金夸耀里闾频。年光晼晚客情多，白首尊前发浩歌。天上岁星知曼倩，人闲居士问维摩。久期汗漫游溟渤，乍喜飞腾谢罻罗。疲马萧条灞陵路，任他醉尉夜相诃。
送待御念东先生·其一
作者：徐乾学
朝代：清

徵书昨岁遣蒲轮，一载君恩许乞身。万里晴空余老鹤，五湖浩荡有潜鳞。同时祖饯倾名士，到处溪山访异人。却笑汉廷疏广去，赐金夸耀里闾频。
送待御念东先生·其二
作者：徐乾学
朝代：清

年光晼晚客情多，白首尊前发浩歌。天上岁星知曼倩，人闲居士问维摩。久期汗漫游溟渤，乍喜飞腾谢罻罗。疲马萧条灞陵路，任他醉尉夜相诃。
送王石谷之秣陵
作者：徐乾学
朝代：清

虞仲祠前三径纡，闻君踪迹惯江湖。相逢第二泉边路，万树秋晴入画图。
金谷
作者：徐乾学
朝代：清

河阳金谷涧，涧水尚潺湲。当年开宴处，台馆不复存。缅想石卫尉，声势何燀赫。海岱置邮符，荆扬来贾舶。苍头衣绮裘，侍婢遗朱舄。锦障烂如云，珊瑚碎不惜。造膝结贾谧，望尘拜广成。富贵可长保，讵知祸患婴。多财信为累，三叹涕泪横。至今歌舞地，萧飒鸺鹠鸣。吾闻伏波言，贵者可复贱。盈冲无定端，瞬息市朝变。钱币宁祸人，物聚理必散。寄言夸毗子，豪华非所羡。
陇山歌送许天玉之官新安
作者：徐乾学
朝代：清

陇山高高陇水流，陇西六月如清秋。萧关朝那近北地，酒泉张掖连凉州。诸葛战争馀故垒，隗嚣宫殿成荒丘。绣衣按部求名马，都护行营擢锦裘。数声羌笛落梅怨，一曲秦筝边月愁。许侯分符万里去，晓发青门拥驺御。虞羽成名在此时，王尊叱驭看前路。京华故人折杨柳，欲行不行日渐暮。我歌为作陇山词，目极轮台鸟飞处。
霓裳中序第一·对海棠有感
作者：徐亮枢
朝代：清

旧游稀眼底。月榭烟廊都不是。小立杜鹃声里。正雨打荼蘼，粉香欲坠。夭桃秾李。早一样飘零如此。重追省、海棠深处，有个人同醉。沈醉。那须扶起。拌则伴、红妆无寐。任他冷落鸳被。夜转参横，谁放花睡。幽欢侬尚记。恁辜却，当筵歌意。凄凉也、雨霖铃曲，只在愁人耳。
挽张之洞联
作者：徐仁铨
朝代：清
体裁：联

论生平亮节高风，差与关西清白、南阳淡泊、温国肫诚，落落沉星，同此千秋无恙；综先后吁谟硕画，留有鄂州奥略、太学遗规、中枢温树，琅琅奇绩，不随四大皆空。
挽张百熙联
作者：徐仁铨
朝代：清
体裁：联

湖州弟子，不问可知，药笼萃奇环，想当日我公一乐；大学规模，料应终古，神山纵惝恍，到他年来者犹思。
游浯溪
作者：徐仁铸
朝代：清

路转云深处，荒台枕碧湘。江山开百粤，文字属中唐。影落斜阳紫，名题卧石苍。风流呼漱玉，提笔妙能狂。流涕中兴业，艰难一遇之。纪游聊有托，作颂更何时。鼙鼓家山梦，荪荃泽国思。镜厓今照客，犹未鬓成丝。
游浯溪·其一
作者：徐仁铸
朝代：清

路转云深处，荒台枕碧湘。江山开百粤，文字属中唐。影落斜阳紫，名题卧石苍。风流呼漱玉，提笔妙能狂。
游浯溪·其二
作者：徐仁铸
朝代：清

流涕中兴业，艰难一遇之。纪游聊有托，作颂更何时。鼙鼓家山梦，荪荃泽国思。镜厓今照客，犹未鬓成丝。
贺李鸿章七十寿联
作者：徐仁铸
朝代：清
体裁：联

公以会昌大集，兼西平茂功，介酒春正，盎盎心田涵地轴；我从舞勺韶年，仰总干峻望，抠衣客岁，堂堂眉宇见天人。
述怀
作者：徐仁铸
朝代：清

颇志万方略，而抱千古悲。凝情叩丹府，俯仰将安为？江湖摇落处，詄荡高莫窥。堕地得此生，追怀涕如縻。欲从世尊法，解释诸苦危。一发钧所系，片云雨之基。悠悠尘世名，耿耿罔极思。歌成孰告哀，中夜三歔欷。
送言謇伯之天津
作者：徐仁铸
朝代：清

潞河水程安且娱，盘旋直到丁字沽。却舍双轮曳双桨，歌诗不歌余马瘏。言子觥觥世文学，能为汉赋摧吴歈。春风原草出佳句，才名英绝传皇都。金台骏骨已不朽，上客珠履争迎趋。析津形势控南北，黄河万里此尾闾。方今金瓯无点缺，谁令堂闼来貙貐。宗生乘风范揽辔，斯志颇志常人殊。虫鱼釽析小言耳，彼哉沟瞀而拘迂。我生心力百无赖，有书废读冠则儒。坐看鹒蟀似流电，安有远志殚八区。以我方君何所似，强者齐楚，弱者犹曹邾。祇馀结习未全汰，别无美谥惟至愚。临歧一语重诿諈，君应诺我勿嗫嚅。水西庄畔脱经过，尚闻八卷题襟韵事无？
关山月
作者：徐以升
朝代：清

大旗霞卷夕阳残，旋见边城涌玉盘。鼓角无声霜气肃，山河流影镜光寒。白头汉将占星立，红泪胡姬倚马看。净扫烟尘天阙迥，清辉多处识长安。
南陔草堂牡丹为曾大父手植雨后方盛开怆然有作
作者：徐以升
朝代：清

风信轮番又数旬，朝来催起锦帷人。余阴已到子孙辈，老屋依然富贵春。舞蝶寻香金粉腻，游蜂酿蜜露丛新。一卮私向花神酹，好护慈恩院里身。
炙砚
作者：徐以升
朝代：清

文思忽飞扬，冰凝砚一方。炙馀资石炭，化处受玄霜。调燮交离坎，中和适燠凉。不须呵彩笔，抒藻有辉光。
寄怀家工部仞千
作者：徐仲山
朝代：清

相逢今日倍相思，名士风流想见之。两试冠军推辣手，一魁独佔许扬眉。云程发轫同誇早，杏苑探花莫放迟。麟种家声今未坠，埙篪好赋玉台诗。铁石梅花励志坚，囊萤造凤重英年。鹏程九万须张翮，鲲浪三千要著鞭。风月楼高谁作主，珊瑚笔妙尔应传。霓裳定订琼宫谱，他日仍当会众仙。丝竹逢君写素心，高山流水有知音。枝因许借仍栖枳，花到亲探便入林。文字有灵能赤绿，诗书无劫可浮沉。春风若释虞翻恨，始信名山酝酿深。弱冠曾歆李杜名，怜渠秀骨本天成。阳春白雪凭谁和，凤管鸾笙赖尔赓。司马才高凌汉代，雕龙手妙接西京。休将彩笔题桥柱，留作升平雅颂声。
寄怀家工部仞千·其一
作者：徐仲山
朝代：清

相逢今日倍相思，名士风流想见之。两试冠军推辣手，一魁独佔许扬眉。云程发轫同誇早，杏苑探花莫放迟。麟种家声今未坠，埙篪好赋玉台诗。
寄怀家工部仞千·其三
作者：徐仲山
朝代：清

丝竹逢君写素心，高山流水有知音。枝因许借仍栖枳，花到亲探便入林。文字有灵能赤绿，诗书无劫可浮沉。春风若释虞翻恨，始信名山酝酿深。
寄怀家工部仞千·其二
作者：徐仲山
朝代：清

铁石梅花励志坚，囊萤造凤重英年。鹏程九万须张翮，鲲浪三千要著鞭。风月楼高谁作主，珊瑚笔妙尔应传。霓裳定订琼宫谱，他日仍当会众仙。
寄怀家工部仞千·其四
作者：徐仲山
朝代：清

弱冠曾歆李杜名，怜渠秀骨本天成。阳春白雪凭谁和，凤管鸾笙赖尔赓。司马才高凌汉代，雕龙手妙接西京。休将彩笔题桥柱，留作升平雅颂声。
无题
作者：徐仲山
朝代：清

丝竹何妨托素心，高山流水寄知音。桥因通过方题柱，花为亲探便入林。文字有灵能赤绿，诗书无劫可浮沉。春风解释虞翻恨，始信名山酝酿深。
水村
作者：徐仲选
朝代：清
体裁：七言律诗

照槛晴光眼未迷，瘦藤斜影度桥西。沙头白鸭黄鹅睡，篱畔竹棚豆架低。屋似鱼船疏荻绕，亭如僧笠稚松齐。此乡风景真堪恋，只合携瓶老菜畦。
挽张之洞联
作者：徐传隆
朝代：清
体裁：联

国家赖股肱元勋，方期一柱擎天，支持大局，何意九京返驾，顿失名贤，斯时闻耗惊心，三复忠勤诸葛表；江海戴相公恩泽，既佩两朝属望，展布奇才，更欣中外倾忱，同钦伟业，异日临风堕泪，千年功德岘山碑。
挽吴恭亨妾李氏联
作者：徐佑清
朝代：清
体裁：联

乞文章大手笔，同勒馆陶铭，垂死尚怜才，即此已无愧色；是巾帼中英雄，宁为夫子妾，平生几知己，应难再得佳人。
挽张之洞联
作者：徐体乾
朝代：清
体裁：联

北方硕学，南国大藩，一电建保全，半壁河山尘不起；吾道未成，我公遽逝，素心怀望见，每悲韩尹泪自来。
人日同友人游阏伯台因过草寺归留小饮
作者：徐作肃
朝代：清
体裁：七言律诗

今岁今时春早回，绝怜晴日净纤埃。遥青欲起梁王苑，古寺争驰阏伯台。茗碗空郊开士灶，梅花小榻故人杯。还看淑气深相引，次第群芳杖底催。
过周肯卫东村
作者：徐作肃
朝代：清
体裁：五言律诗

僻地容来往，秋天别业清。倾壶耽一醉，好雨坐三更。近水暮云入，新田晚稻平。闲闲堪著赋，何事欲关情。
甘肃盐茶同知署联
作者：徐保字
朝代：清
体裁：联

回民汉民，多是子民，我最爱民无异视；礼法刑法，无非国法，尔须畏法莫重来。
健庵太史招集黑龙潭小楼限龙字
作者：徐倬
朝代：清
体裁：七言律诗

小阁凭阑眺远峰，青天一抹露芙蓉。尘封古殿多栖鸽，木落空潭稳卧龙。玉局自今归大雅，酒枪依旧属吾宗。斜阳宫阙参差近，五色云深闭九重。
咏水碓
作者：徐倬
朝代：清
体裁：古风

睦州晓放船，江流益清浏。水石相抨击，洏雪蛟龙走。居民置风轮，随波转枢纽。沙石广场圃，比栉列杵臼。但看椎声落，不见谁举手。精凿脱糠秕，安闲到子妇。搰搰抱瓮劳，拙哉汉阴叟。机巧厌桔槔，斯言诚然否？圣人前民用，神智皆自有。愚民偶得之，役使河伯久。但苦梁鸿贫，何处觅升斗？
坐段桥
作者：徐倬
朝代：清
体裁：古风

寒虫暖出游，我亦负暄至。缓足沿河堤，十步九回憩。黄叶树如妆，秋山云愈媚。游鱼聚空潭，归骑骋逸辔。群类各有依，孤客心何寄。怅焉成独坐，石梁对空翠。
月
作者：徐倬
朝代：清
体裁：五言律诗

木落川原净，霜清乌鹊寒。可怜官舍月，强作故园看。老鹳捎云末，饥鼯走夜阑。朔风偏太苦，吹彻角声残。
泇河道中
作者：徐倬
朝代：清
体裁：七言律诗

峄山湖畔峭帆飞，菰蒋菖蒲满钓矶。犍犊群来知近市，野凫浴久觉船稀。摊书客倦乌皮几，听雨凉生白夹衣。此去江淮行不远，黄鱼正美雪鲥肥。
湖上赠夏卤均
作者：徐倬
朝代：清
体裁：七言律诗

青丝一骑出长安，明圣湖头把钓竿。花柳坐催名士老，湖山约与酒人看。好凭酬唱东西屋，莫妒声名大小冠。昨夜新诗欺《白雪》，雪儿歌罢不胜寒。
禾中赠曾庭闻
作者：徐倬
朝代：清
体裁：七言律诗

庾信飘零似转蓬，江关词赋老逾工。客程半在青山里，壮志全消白社中。尚有匡床分上下，曾无破屋住西东。鸳鸯湖畔轻携手，孤负桃花烂漫红。
舟中戏题
作者：徐倬
朝代：清
体裁：七言绝句

雪后微风卷浪迟，缓摇柔橹怕鸥知。舟中倦客闲凭几，不见舟移见岸移。
舟中杂感二首
作者：徐倬
朝代：清

高秋一叶下梧桐，有客扬帆夕照中。多病百年兼恨别，依人千里自途穷。沧江白露鱼龙夜，冷月黄沙草木风。老去休思空冀北，曰归终拟侩墙东。雀啄黄花满眼蒿，雁连云影下空濠。投人自贱隋明月，无褐空思秦复陶。碣石寒砧催玉露，广陵秋树接银涛。应知雨雪前途盛，岁暮谁怜左伯桃？
舟中杂感二首·其一
作者：徐倬
朝代：清
体裁：七言律诗

高秋一叶下梧桐，有客扬帆夕照中。多病百年兼恨别，依人千里自途穷。沧江白露鱼龙夜，冷月黄沙草木风。老去休思空冀北，曰归终拟侩墙东。
舟中杂感二首·其二
作者：徐倬
朝代：清
体裁：七言律诗

雀啄黄花满眼蒿，雁连云影下空濠。投人自贱隋明月，无褐空思秦复陶。碣石寒砧催玉露，广陵秋树接银涛。应知雨雪前途盛，岁暮谁怜左伯桃？
酬章云李寄怀之作
作者：徐倬
朝代：清
体裁：七言律诗

一夜西风朔雁号，故交书札念同袍。短人豪气三条烛，把尔新诗八月涛。过眼浮云随燕雀，多情明月下蓬蒿。凭君宦达还须早，世路由来重佩刀。
采莲曲
作者：徐倬
朝代：清
体裁：古风

溪女盈盈朝浣纱，单衫玉腕荡舟斜，含情含怨折荷花。折荷花，遗所思，望不来，吹参差。
闻蛩
作者：徐倬
朝代：清
体裁：五言律诗

乡国三千里，寒蛩总一声。遥知闺阁内，共此别离情。响入秋砧细，愁先朔雁鸣。银灯何太苦，起坐到天明。
项王祠
作者：徐倬
朝代：清
体裁：七言律诗

莫问鸿沟事若何，独留祠宇枕黄河。故乡香火情何限，三户英雄气已多。零落绣衣生土藓，欹斜骏马络藤萝。到今吞岸涛声壮，呜咽如闻《垓下歌》。
骡车谣
作者：徐倬
朝代：清

车铎忙，替戾冈。骡转毂，尾秃速。路崎岖，声独漉。嗟尔车中人，何不还家抱黄犊？宝剑金玉装，少年骏马驮。车中坐老叟，面皱鬓又皤。骡兮骡兮负汝何？簸之扬之非？，颠之倒之裂裳衣。骡因刍豆辛苦为。劳人草草将安之？人与尔骡计总非。鸡初喔，乌再啼，北斗阑干月沉西。满地冰霜骡足动，踏破千家万家梦。捶马勿伤面，捶骡勿伤背。伤背乌啄疮，后日难重载。八口安食骡奔波，骡若不行谁能那！为语役夫爱尔骡。
骡车谣
作者：徐倬
朝代：清
体裁：古风

车铎忙，替戾冈。骡转毂，尾秃速。路崎岖，声独漉。嗟尔车中人，何不还家抱黄犊？宝剑金玉装，少年骏马驮。车中坐老叟，面皱鬓又皤。骡兮骡兮负汝何？簸之扬之非�，颠之倒之裂裳衣。骡因刍豆辛苦为。劳人草草将安之？人与尔骡计总非。鸡初喔，乌再啼，北斗阑干月沉西。满地冰霜骡足动，踏破千家万家梦。捶马勿伤面，捶骡勿伤背。伤背乌啄疮，后日难重载。八口安食骡奔波，骡若不行谁能那！为语役夫爱尔骡。
雨中花·落梅
作者：徐僎美
朝代：清

待得东风来便嫁。暖云宿、枝边叶罅。漫卷幔停杯，巡廊索句，只为愁飘谢。叹息韶华浑不借。又红雨、濛濛欲下。怪惯逐游丝，浪随飞絮，百舌将伊骂。
仙枣亭
作者：徐儒楠
朝代：清
体裁：七言绝句

仙枣亭中一睡仙，长眠此地几千年。人间烟火羞同食，海上安期别有天。
偕陈芝亭抗希、陈彤阶星炜两茂才游洪山宝通寺吊彭烈妇有序·其一
作者：徐儒楠
朝代：清
体裁：七言绝句

寒食花飞共赏春，群知塔上有传人。洪山一片凄凉月，照见当年血化燐。
偕陈芝亭抗希、陈彤阶星炜两茂才游洪山宝通寺吊彭烈妇有序·其二
作者：徐儒楠
朝代：清
体裁：七言绝句

楚江一带水长流，烈妇芳名永不休。为问贪生忘义者，至今谁道姓名不？
登黄鹤楼
作者：徐儒楠
朝代：清
体裁：七言律诗

绝顶楼荒几度秋，吹来铁笛楚江头。风清月朗邀红友，江色湖光压白鸥。四面云烟通陇蜀，千年壁垒想曹刘。青莲毕竟非才子，崔颢题诗在上头。
二给事诗·任君辰旦
作者：徐元文
朝代：清

谀巧日以工，直谠道不存。圣明忠易效，曷不顾国恩。之子奋百里，高步登掖垣。职思在献纳，天关手欲扪。登祀谅非古，违众进苦言。艰哉松山役，慷慨声不吞。碌碌彼徒尔，遇合乌足论。
二给事诗·孙君蕙
作者：徐元文
朝代：清

元叔赋《疾邪》，发音何煌煌。休琏感时俗，陈辞慨以慷。伊人负奇姿，奕奕黄门郎。激昂论意气，伉达上封章。嫉恶有本性，见之若探汤。作诗寓孤愤，属兴深且长。此意谁实谅，读之增感伤。
怀贤诗·冯太傅溥
作者：徐元文
朝代：清

岳岳冯太傅，由来秉直伉。格心帷幄中，抗议岩廊上。两朝信贞笃，终以资弼亮。殷然去国心，矢谟一何壮。重谒属车尘，输忠永不忘。
怀贤诗·张知府鹏翮
作者：徐元文
朝代：清

张侯王姿妙，潇洒自拔俗。惊人厉危操，适己澹群欲。挺节立郡朝，强直无蹙缩。吴趋攀素车，鲁郡明丹毂。何用美斯人，比德峚山玉。
怀贤诗·徐处士枋
作者：徐元文
朝代：清

卓哉徐处士，皎节净如练。入山岂必深，尘迹自能断。载乘探幽奥，山川写英绚。独寤聊自歌，斯饥亦云宴。珍重式庐情，斯人不可见。
怀贤诗·徐总漕旭龄
作者：徐元文
朝代：清

吾宗挺贤达，翛然美无度。抗志古人间，落落遗世务。登陛色不辱，宰物众所慕。再岁畀双节，一日芟百蠹。持情无激矫，适己但贞素。
怀贤诗·汤巡抚斌
作者：徐元文
朝代：清

中丞荷道重，沉静寡物虑。致君托荩诚，推已得强恕。屹焉镇江国，清风畅晨曙。树表畏具僚，惇俗变黎庶。持用悦性情，非取要民誉。
怀贤诗·汪编修琬
作者：徐元文
朝代：清

汪翁钝自名，曾不乐宦达。平生无俗情，率尔自轩豁。真意安可渝，随人议疏阔。著书何沈深，直排古贤闼。山馆惬嘉赏，尘组犹屣脱。
怀贤诗·陆知县陇其
作者：徐元文
朝代：清

陆君任名教，学植固深基。秉礼自贞笃，执德无委随。鸣琴化不辍，尘甑固其宜。畜民如子弟，求理若渴饥。安得究儒术，树之为人师。
怀贤诗·韩学士菼
作者：徐元文
朝代：清

矫矫韩学士，高视薄浮壒。寡虑泊无营，立言道所赖。痛饮非徒然，寄赏不在外。物情任回遹，揽古意自泰。心清白雪照，兴逸朱霞会。
春日阅武召百官诣南苑
作者：徐元文
朝代：清

逶迤上苑帝城东，御辇巡临振武功。甲销炼金寒白石，旗翻翠羽动春风。龙骧万骑军麾转，鹄立千官拜舞同。莫以清时忘战伐，至尊亲为挽雕弓。
江南三学使诗
作者：徐元文
朝代：清

人心日已偷，士耻日已忘。郁彼礼义府，俄成赇赂场。楩梓谁为收，筐箧厚自将。因缘书上考，意气何轩昂。安知抱玉客，掩涕徒浪浪。吴都信多幸，衔使交琳琅。刘君奋才杰，高自标门墙。所过列巾卷，训饬故百方。田君夙英挺，若渴勤搜扬。文体一以变，流风为之昌。弭节未淹岁，矫矫立士坊。继以连城璧，温雅彰令望。采采深渊藻，灼灼茂林芳。人思肄朱弦，户有陈青箱。彼皆奋东国，身近邹鲁乡。圣泽虽已远，笃生尚材良。教术岂苟同，同于厉冰霜。足令振颓俗，姓氏余辉光。
登屴崱峰
作者：徐元文
朝代：清

高峰直上势崔嵬，闽越雄州一柱开。路转千盘随石笕，崖临百丈耸丹台。鸟飞天外山如镜，人到云中海似杯。便欲凌虚生羽翼，翛然绁马阆风来。
秋日杂感
作者：徐元文
朝代：清

云物苍凉禁御同，逼人秋气动遥空。铜池霤滴宵宵雨，金井梧飘叶叶风。秘阁几曾锵佩玉，缭垣时听响哀鸿。当年醉草青词处，满径苔衣锁碧宫。天兵万里播声灵，誓扫鲸鲵服不庭。催战正驰赤白羽，转输难论斗箕星。同时将帅推徐绩，盖代勋庸数卫青。文齿雕题拓地远，受降还拟到穷溟。金风阊阖授衣初，陇亩荒芜足感歔。淮右人民祈石燕，江州车马就河鱼。大农孰问长平粟，左藏仍编会计书。但得政苛非猛虎，甘将膏血佐储胥。梦到阖阊城外望，一天寒色满平芜。街调献辔严秋马，树绕将雏子夜乌。白羽将军初建节，青苗长吏正催租。庙堂自轸艰难意，谁绘流民入画图。
秋日杂感·其一
作者：徐元文
朝代：清

云物苍凉禁御同，逼人秋气动遥空。铜池霤滴宵宵雨，金井梧飘叶叶风。秘阁几曾锵佩玉，缭垣时听响哀鸿。当年醉草青词处，满径苔衣锁碧宫。
秋日杂感·其三
作者：徐元文
朝代：清

金风阊阖授衣初，陇亩荒芜足感歔。淮右人民祈石燕，江州车马就河鱼。大农孰问长平粟，左藏仍编会计书。但得政苛非猛虎，甘将膏血佐储胥。
秋日杂感·其二
作者：徐元文
朝代：清

天兵万里播声灵，誓扫鲸鲵服不庭。催战正驰赤白羽，转输难论斗箕星。同时将帅推徐绩，盖代勋庸数卫青。文齿雕题拓地远，受降还拟到穷溟。
秋日杂感·其四
作者：徐元文
朝代：清

梦到阖阊城外望，一天寒色满平芜。街调献辔严秋马，树绕将雏子夜乌。白羽将军初建节，青苗长吏正催租。庙堂自轸艰难意，谁绘流民入画图。
寄施愚山
作者：徐元梦
朝代：清

才名久已动中原，归卧东山道更尊。座上何人争刻烛，花间无日不开尊。春阴叠嶂云生户，水满双溪舫到门。谢氏芝兰今正发，鸾书应自下江村。
怨别离
作者：徐元梦
朝代：清

思君恨夜长，寂寞空床宿。思君恨日短，白头一何速。长短空自知，思君无尽期。登楼时一望，杨柳夹堤垂。黄鸟鸣其上，喈喈有余悲。听之动中怀，罗袖春风吹。春风忽已换，阔别恩情断。织锦寄远人，远人隔河汉。
登三屯镇城楼寓目
作者：徐元梦
朝代：清

雉堞连山起，登临亦壮哉！一声南雁去，万里北风来。苔没前朝碣，云寒上将台。兴亡无限意，尚想济时才。
秋日郊行有感
作者：徐元梦
朝代：清

偶因寻客去，骑马出青门。落日衔千树，寒流抱一村。田家收黍稷，场圃散鸡豚。父老惊心目，将军猎骑繁。
送友人出使塞外
作者：徐元梦
朝代：清

许国才年少，胡为绝塞行？一身凭汉节，匹马出长城。月色侵裘冷，霜花拂剑明。燕然何处所，石上自题名。
送随羲文出塞二首
作者：徐元梦
朝代：清

君到居庸北，应怜一雁回。沙平疑地尽，山豁讶天开。落日重关闭，秋风万马来。勉旃从此役，莫上望乡台。两出居庸塞，怜君常苦辛。风沙随去马，雨雪滞行人。地阔军民少，天寒部落贫。须知柔远意，率土尽王臣。
送随羲文出塞二首·其一
作者：徐元梦
朝代：清

君到居庸北，应怜一雁回。沙平疑地尽，山豁讶天开。落日重关闭，秋风万马来。勉旃从此役，莫上望乡台。
送随羲文出塞二首·其二
作者：徐元梦
朝代：清

两出居庸塞，怜君常苦辛。风沙随去马，雨雪滞行人。地阔军民少，天寒部落贫。须知柔远意，率土尽王臣。
广陵怀古
作者：徐元正
朝代：清

闲追旧迹检残编，绣柱珠帘尽惘然。东阁诗成何水部，扬州梦觉杜樊川。寻春易过佳风月，送老难忘好墓田。莫怪无人能跨鹤，谁赍十万作腰缠。
忆秦娥·题《雨打梨花图》
作者：徐元琜
朝代：清

梨花弱。溶溶夜月依香阁。依香阁。无端风雨，吹来飘泊。风流想象今非昨，重门掩处伤离索。伤离索。如今画出，终成寂寞。
望江南·梅花书屋
作者：徐元琜
朝代：清

寒山峭，疏影字萧萧。半坞白云泉石冷，一窗清韵梦魂飘。明月上花梢。
点绛唇·秋闺图
作者：徐元琜
朝代：清

翠竹萧条，轻风过处云鬟乱。玉人肠断。独坐雕栏畔。拂拂天香，已是秋将半。空长叹。侍儿低唤。明月无心看。
临江仙·送春，和陈简斋韵
作者：徐元瑞
朝代：清

携酒一尊池上饮，春归满地红英。遥闻林外杜鹃声。不如归去也，欲听未分明。独抱琵琶弹一曲，曲中水冷鱼惊。风前泪眼几时晴。月高星数点，人倦夜三更。
凤凰台上忆吹箫·梦中送别
作者：徐元瑞
朝代：清

柳外烟迷，花梢日暮，画堂酒意阑珊。听一声去也，瘦损朱颜。寸寸柔肠千断，携素手、密赠双环。离情苦，几番欲诉，先揾罗衫。羞看。水边白鹭，一对对闲游，红蓼花滩。恨西风吹急，远送征帆。望断天涯不见，难回首、背倚雕栏。从今后，相逢何处，依旧巫山。
凤凰阁·秋晚苦雨
作者：徐元瑞
朝代：清

看西风吹起，满庭碎叶。闭朱户独坐还怯。窗外芭蕉点点，做尽凄切。禁不住、芳心欲折。残灯挑尽，隐隐半明半灭。罗裳只借香温热。今夜里、这愁肠，胜似离别。宽褪了、裙儿几褶。
卖花声·春愁
作者：徐元瑞
朝代：清

春色满庭芳。蝶乱蜂狂。玉梅风细袭人香。才过花朝寒食近，催断侬肠。夜夜小纱窗。多少思量。待君归诉怕相忘。试写卖花声一首，记取凄凉。
卖花声·春暮
作者：徐元瑞
朝代：清

屈指怕春归。不展双眉。柳丝无计系斜晖。又是黄昏时候也，烟霭如迷。绣户闭帘衣。兀坐窗西。无情灯惯把人欺。夜夜虚开花一穗，赚我归期。
南乡子 其三 春情
作者：徐元瑞
朝代：清

独坐数归期。花影重重月影低。无计徘徊思好句，支颐。除却春愁没个题。闲倚画楼西。芳草青青失旧堤。犹记当年人去处，依依。红杏花边卓酒旗。
南乡子·乡望
作者：徐元瑞
朝代：清

才值暮春天。暖气侵入懒著棉。闲倚妆楼无个事，移肩。卷幔青青草色鲜。隔岸酒旗偏。半枕垂杨半枕烟。遥望夕阳红处也，桥边。一对黛黄小犊眠。
南乡子·闻笛
作者：徐元瑞
朝代：清

残月下回廊。阵阵飞来叶打窗。小婢背灯疑睡稳，凄凉。欲睡还欹绣枕旁。何处笛声长。那管深闺听者伤。央及西风吹去也，它乡。不信无情不断肠。
南柯子·画扇美人
作者：徐元瑞
朝代：清

拂砌垂新柳，临窗醮绿蕉。含情脉脉自无聊。立向花阴深处、怕人瞧。缺月双娥浅，春风笑脸娇。朱唇一点夺樱桃。不待向人私语、句魂消。
卜算子·闺情
作者：徐元瑞
朝代：清

花信几番催，桃李争秾艳。不敢频来倚画栏，怕与春相见。才把绣针拈，又觉心儿倦。试唤青鬟捲翠帘，撚出双双燕。
捣练子·夜雨
作者：徐元瑞
朝代：清

人寂寂，夜萧萧。斗帐寒侵香印消。枕上谁惊春梦短，数声疏雨近芭蕉。
朝中措·春情
作者：徐元瑞
朝代：清

镜中蹙损小双蛾。憔悴却因何。新作伤春一曲，绿窗教取鹦哥。潇潇风雨，恹恹愁绪，九十都过。试问落花流泪，一春谁少谁多。
浣溪沙·赠美人
作者：徐元瑞
朝代：清

袅娜风前翠袖偏。宫鞋三寸绣双莲。朱唇新点内家圆。紫燕偷睛窥粉靥，绿杨留意挽香肩。无情花鸟亦相怜。
清平乐·忆别
作者：徐元瑞
朝代：清

珠帘轻揭。憔悴怜黄叶。忽忆小亭人与别。正是重阳时节。当初一段清秋。平分两下离愁。试向西风寄问，知他还似侬不。
清平乐·春归
作者：徐元瑞
朝代：清

绣窗无那。自卷帘儿坐。羞睹黄莺枝上卧。抛去青梅数颗。东风阵阵相催。胭脂满地苍苔。春色依然归去，为谁留下愁来。
清平乐·腊梅
作者：徐元瑞
朝代：清

冰清玉映。耐得骄寒性。日暮阑干犹独凭。多少诗情酒兴。天然厌学浓妆。几点瘦影横窗。著意不须颜色，寻它一段幽香。
点绛唇·沐发
作者：徐元瑞
朝代：清

鹤唳晴空，月明不著朦胧睡。绿窗惊起，小立苍苔砌。自解香云，俛首临风蓖。花阴碎。枝枝斜坠。薄露侵罗袂。
玉楼春·秋闺
作者：徐元瑞
朝代：清

西风习习生秋扇。黄菊东篱开欲遍。画楼近日懒妆梳，闲却钗头双紫燕。朦胧昼卧湘纹簟。欲起沉吟心力倦。依稀梦冷不多时，疑在芙蓉深小院。
画堂春·春懒
作者：徐元瑞
朝代：清

东风又作困人天。玉阶满榆钱。翠罗衫皱髻云偏。整日欹眠。泪妒三春宿雨，愁兼午夜题鹃。绣绷闲阁绿窗前。羞刺双鸳。
苏幕遮·春晓
作者：徐元瑞
朝代：清

锦衾寒，初睡觉。帘幕重重，瞒却珠楼晓。忽听檐前乾鹊噪。起向妆台，怕对菱花照。小园深，人不到。昨夜东风，撚去春多少。独倚雕栏寻句好。半晌无言，自把花枝拗。
虞美人·冬闺
作者：徐元瑞
朝代：清

起来慵向妆台倚。乱绾凌云髻。归期曾说柳青时。整日恹恹只是、恼春迟。小园昨夜西风劣。吹落漫天雪。侍儿佯笑卷帘纱。却道玉梅已放、满枝花。
虞美人·冬闺
作者：徐元瑞
朝代：清
体裁：词

起来慵向妆台倚。乱绾凌云髻。归期曾说柳青时。整日恹恹只是、恼春迟。小园昨夜西风劣。吹落漫天雪。侍儿佯笑捲帘纱。却道玉梅已放、满枝花。
蝶恋花·惜花
作者：徐元瑞
朝代：清

睡觉兰房人静悄。伴我清清，一点灯儿小。风雨五更寒料峭。不知剩得春多少。帘捲妆楼天色晓。未整云鬟，满地寻芳草。枝上海棠都谢了。倩谁临作凄凉稿。
行香子·春暮
作者：徐元瑞
朝代：清

不贴花钿，不画涵烟。在愁中、昼永如年。自春归去，未到亭园。怕燕儿啼，花儿谢，柳儿眠。纤纤素指，宝墨轻研。自书成、一幅霞笺。拈来帘下，试告苍天。问有谁评，有谁和，有谁怜。
踏莎行·秋夜
作者：徐元瑞
朝代：清

绣幕低垂，银钩双控。栏杆十二花阴重。空馀今夜月华明，画楼寂寞无人共。髻乱惊鸦，钗欹金凤。避愁无计惟寻梦。几番辗转不成眠，谁家玉笛声三弄。
醉春风·秋闺
作者：徐元瑞
朝代：清

池上残荷尽。篱下黄花嫩。重阳还有几多时，近近近。曾记当年，有人同和，花笺新韵。不似今来困。憔悴谁相问。珠帘摇曳晚风来，阵阵阵。翠袖生寒，银灯明灭，玉炉香烬。
醉花阴·卜归
作者：徐元瑞
朝代：清
体裁：词

小步闲庭香馥馥。柳眼新垂绿。游赏共谁欢，寂寞今春，只是调莺熟。银筝错乱难成曲。纤手临池浴。昨夜梦中归，自向花前，暗掷金钱卜。
重叠金·春恨
作者：徐元瑞
朝代：清

昼长睡起垂帘坐。新诗题遍无人和。稽首怨天公。生成薄命侬。问天天不应。眉锁千重恨。和泪理瑶筝。曲终空叹声。
重叠金·睡鹦鹉
作者：徐元瑞
朝代：清

雪衣巧舌花棚外。修翎立向斜阳晒。半晌不闻言。惊寻到翠轩。笑声嗔小婢。不要惊他睡。风响绿窗纱。醒来抖落花。
鹧鸪天·暮春日即事
作者：徐元瑞
朝代：清

宿雨才收暖气侵。清明过了觉春深。斜推玉枕抛残梦，轻阁犀梳听鸟声。邀女伴，到芳林。碧苔净扫坐花阴。闲寻斗草消长日，输却搔头小玉簪。
别严十九赫庵
作者：徐元英
朝代：清

且住为佳耳，迟迟亦孔忧。病怜妻子瘦，贫累故人愁。日落江山静，天明水木秋。乡心与别意，对酒总难酬。
柬罗茎九
作者：徐元英
朝代：清

关心去住感飞蓬，泽国秋阴望不穷。半树水痕存岸柳，一林霜信到江枫。天连梦渚迟归鹢，地接潇湘响暮鸿。惟有罗含能好客，淹留聊赋小山丛。
送关密斋下扬州
作者：徐元英
朝代：清

一路江花送画桡，到来瓜步恰新潮。吴娘曲里潇潇雨，知在芜城第几桥。
送外
作者：徐元象
朝代：清

送君入楚江，悠悠归路长。一去隔千里，魂梦伴潇湘。
同友泰清寺看牡丹
作者：徐元钺
朝代：清

閒来挈伴到花宫，梵宇名花迥不同。富贵已知空色相，华严何事现神通。人间绮语归平淡，天上霓裳笑软红。我欲拈毫赋归去，小窗明月上帘栊。
咏芍药为渟澜侄作二首
作者：徐元钺
朝代：清

丰台回首隔云烟，分得名花到眼前。十字会中饶韵事，三生石上认题笺。诗成斗酒谁先押，品入群芳我亦仙。从此拈来供一笑，鬓毛吟白已多年。一杯婪尾殿春残，百宝栏前捧玉盘。客为主人歌踏臂，花名冠子劝加餐。由他品到扬州丽，未许诗从洛社看。手叠吟笺檐下坐，几回戛玉韵琅玕。
咏芍药为渟澜侄作二首·其一
作者：徐元钺
朝代：清

丰台回首隔云烟，分得名花到眼前。十字会中饶韵事，三生石上认题笺。诗成斗酒谁先押，品入群芳我亦仙。从此拈来供一笑，鬓毛吟白已多年。
咏芍药为渟澜侄作二首·其二
作者：徐元钺
朝代：清

一杯婪尾殿春残，百宝栏前捧玉盘。客为主人歌踏臂，花名冠子劝加餐。由他品到扬州丽，未许诗从洛社看。手叠吟笺檐下坐，几回戛玉韵琅玕。
春色大文章
作者：徐元钺
朝代：清

恰喜文章丽，分储九九辰。拓开千里目，绘出万家春。谷借莺声助，帘穿燕语频。绿杨曾倚马，红杏记兴宾。提笔怜多景，披图当写真。长安看欲遍，定有咏花人。
春雪
作者：徐元钺
朝代：清

满堤芳草绿初匀，寒到清明煖未新。一夜西风还彻骨，晓来何处认青春。
题方懋亭砚弟合家欢
作者：徐元钺
朝代：清

石上三生往迹多，青天碧海奈愁何。不因世事千般幻，乍及姻缘两字磨。我亦有情酬锦瑟，君还作画记姮娥。算来一事须添设，补入豳风第二柯。
香雪梅
作者：徐元钺
朝代：清

写出寒梅景，茫茫一带斜。幽香云作障，冷艳雪如花。银海千层浪，恒河万点沙。小桥流水外，何处认人家。
赠袁枚联
作者：徐兆璜
朝代：清
体裁：联

廉吏可为，鲁山四面墙垣少；达人知足，陶令归来岁月多。
挽翁同和联
作者：徐兆祎
朝代：清
体裁：联

戊戌政记，长安宫词，倦眼阅沧桑，更为师门增一恸；瀛海仙班，苏斋题跋，深心托毫素，即论余事亦千秋。
华首台
作者：徐兆魁
朝代：清

佛桑红白绕高台，拂袖孤青峰下来。十里长松团紫盖，一群驯鹿踏苍苔。月明碧涧空尘界，花雨瑶阶忆慧才。华首何年依雅集，满山惟见白云堆。
过潘忠定公废园同吴竹屿张少华赵璞函作
作者：徐兆魁
朝代：清

空林微雨落花红，昔日繁华似梦中。依旧玲珑一片石，更无人倚笑春风。甲第今来车马稀，断桥流水淡斜晖。可怜芳草萋萋绿，玉照堂前鸦乱飞。
过潘忠定公废园同吴竹屿张少华赵璞函作·其一
作者：徐兆魁
朝代：清

空林微雨落花红，昔日繁华似梦中。依旧玲珑一片石，更无人倚笑春风。
过潘忠定公废园同吴竹屿张少华赵璞函作·其二
作者：徐兆魁
朝代：清

甲第今来车马稀，断桥流水淡斜晖。可怜芳草萋萋绿，玉照堂前鸦乱飞。
与僧约游南山
作者：徐光义
朝代：清

老僧为说南山胜，笑指诸峰迥不群。会待秋高残暑退，芒鞋同踏万重云。
吴山晚眺
作者：徐光发
朝代：清

木落远峰瘦，北风吹面凉。钟声圆古寺，帆影乱斜阳。湖海新愁集，江山旧恨长。是谁曾立马，令我感兴亡。
甘露寺晚眺
作者：徐光发
朝代：清

夕阳零乱处，吟眺倚禅关。吴楚青苍际，江天浩渺间。花残三月寺，人醉六朝山。好句求难得，低徊未肯还。
登金山
作者：徐光发
朝代：清

直上金鳌背，凭栏试大观。山连吴地壮，江接楚天宽。下界钟声杳，中流塔影寒。高僧能接引，许我借蒲团。
初冬感事
作者：徐光第
朝代：清

料峭新寒透敝袍，抚时感触首频搔。禽知雪意凌晨噪，树挟风威彻夜号。岂为乏薪燃《论语》，真须饮酒读《离骚》。近来世事浑难测，莫待亡羊始补牢。
初惠山绝顶望太湖
作者：徐光第
朝代：清

三万六千顷，苍茫到眼前。身如入图画，山欲化云烟。不速来孤客，初尝第二泉。何当随范蠡，快泛五湖船。
游拈花寺有感
作者：徐光第
朝代：清

凤舞龙飞下九天，拈花两字至今传。千峰隐约危阑外，万柳萧疏落照边。修禊几经名士醉，吐茵曾说相公贤。莲塘花屿今何处，回首山门一惘然。
登捍海塘西望杭州诸山
作者：徐光第
朝代：清

水天渺渺雁流哀，海国冬温霁色开。潮落沙痕连草没，云移塔影过江来。残山一角悲陈迹，强弩三千忆霸才。今古沧桑凡几易，欲因清浅问蓬莱。
题汝阳旅壁
作者：徐光第
朝代：清

几日装才卸，依然踏雪泥。言驱冀北马，来听汝南鸡。小市镫初试，芳原柳欲荑。春风应笑我，何事厌山栖。
题摩诘诗后
作者：徐光美
朝代：清

脱尽言筌应属注，一编酷爱辋川诗。幽篁琴韵太清绝，想见深林月照时。
挽张之洞联
作者：徐全庆
朝代：清
体裁：联

一息尚存，爱国频呼行宪政；九龄已逝，问谁继起救时艰。
挽曾国荃联
作者：徐全庆
朝代：清
体裁：联

衡岳果钟灵，若论戡乱勋名，海内一门推最盛；并州曾作客，回忆掀髯丰度，阶前屡谒愧非才。
关山月
作者：徐兰
朝代：清

城头一片秦时月，每到更深照黑河。马上万人齐仰首，不知乡思是谁多。
出关
作者：徐兰
朝代：清

凭山俯海古边州，旆影翻飞见戍楼。
马后桃花马前雪，出关争得不回头？
出关
作者：徐兰
朝代：清

凭山俯海古边州，旆影风翻见戍楼。马后桃花马前雪，出关争得不回头！
塞下曲
作者：徐兰
朝代：清

万骑从天下，边人拭目看。长城无限窟，饮马一时干。
归化城杂咏
作者：徐兰
朝代：清

祁连呼吸与天通，不与人间节候同。后骑解衣风柳下，前军堕指雪花中。发离汉地根先白，泪过秦山色变红。驺伍漫劳歌况瘁，侯王犹自佩雕弓。
磷火
作者：徐兰
朝代：清

土雨空蒙著衣湿，磷火如萤飞熠熠。须臾散作星满天，空际如闻众声泣。有火独明必鬼雄，众鬼吐焰无其红。约束群磷共明灭，无乃昔日为元戎。别有火光黑比漆，埋伏山坳语啾唧。鬼马一嘶风乱旋，千百灯从暗中出。电声闪闪两军接，狐兔草中皆震慑。一派刀声不见刀，髑髅堕地轻于叶。血过千年色尚新，那知白骨化烟尘。新鬼日添故鬼冷，无复寒衣送远人。
雨阻黑河
作者：徐兰
朝代：清

天地有此河，墨流独浼浼。黄河曾为圣人清，浊浪咆哮独不改。迢遥西上势蜿蜒，两旗疆界相钩连。受降城头坐飞将，牧马不敢争河边。上有共工触破未补之漏天，下有鲛人痛哭不测之深渊。阳春有脚走不到，那得两岸生人烟。但见奇花塞洲渚，色如人面形如拳。花里见鱼不见水，一网可以盈一船。饥儿阻雨不须哭，朝鱼暮鱼食尚足。雷电光中住过春，脚底莓苔黯然绿。天晴曝衣上古原，白骨堆边检金镞。
万年欢
作者：徐兰圃
朝代：清
体裁：词

欹枕彷徨，正炎蒸逼人，起坐无力。忽报君来，不觉喜开颜色。顿破填胸郁塞，真个抵陈琳一檄。况殷勤慰语情深，更堪字字心泐。半年阻隔，却遥羡棠华集里，填满佳什。我似维摩，依旧病魔相偪。难觅仙丹一粒。何时更、骚坛同聚。喜豪兴尚未销磨，只嫌构思艰涩。
沁园春
作者：徐兰圃
朝代：清
体裁：词

何处移来，重重迭迭，铺遍莓苔。看庭花正放，风摇玉砌，湘帘乍卷，月透林隈。棋罢酒酣，更阑人静，一片迷离扫不开。无聊甚，傍曲廊步去，兀自徘徊。无端又上瑶台。似遍倚、阑干绕屋栽。望浓阴积处，惟存隐约，芳姿丽否，颇费疑猜。蝶梦寻残，苔痕印破，谁把芳魂碎剪裁。芸窗外，任疏疏密密，满地云堆。
暗香
作者：徐其志
朝代：清

一痕血色，趁嫩晴可擪，梅根长笛。著意弄娇，总为高寒未轻摘。休笑乌须渐白，有萧瑟，兰成吟笔。尽抱得，冷艳芳姿，和醉卧衾席。香国。语正寂。似暗惜去年，别恨长积。寸心未竭，每踏春阳便先忆。修竹还欹翠袖，眉际认，遥山凝碧。试说与，林下梦，可能记得。
苏幕遮
作者：徐其志
朝代：清

蓦兜来，难撇去。相忆分明，相对无言语。帘际微风花外雨。眼底深杯，不解心头苦。说无端，还有据。何必当初，何在今生遇。山上蘼芜山下路，镜里遥山，只觉青如缕。
鸡峰山
作者：徐冲霄
朝代：清

仙鸡不愿秦皇封。愿作终南第一峰。天外昂头如鹤立，云罗翀破几千重。祥光五色常拥护。冠领峨峨笼不住。飞来陈宝似画图，俯视众山皆烟雾。
金陵归途口占
作者：徐冶贤
朝代：清

地棘天荆满目遮，雨花台外夕阳斜。当年帝子今何在，无限伤心付落花。万户千门夕照中，弥天暮色袅长空。何来多少萍飘客，凭吊当年明故宫。
金陵归途口占·其一
作者：徐冶贤
朝代：清

地棘天荆满目遮，雨花台外夕阳斜。当年帝子今何在，无限伤心付落花。
金陵归途口占·其二
作者：徐冶贤
朝代：清

万户千门夕照中，弥天暮色袅长空。何来多少萍飘客，凭吊当年明故宫。
明妃曲
作者：徐化溥
朝代：清

烟锁宫花鸟声寂，栏干秋月梦中泣。汉家长门老阿娇，老死深中无人识。明妃一日别故宫，露桃入殿动春风。天子低徊先生光彩，绝胜黄金买画工。鸿雁传声嘹呖，况是蛾眉重远国。至今高冢拂云寒，塞草芊芊青山色。
河梁曲
作者：徐化溥
朝代：清

苏武与李陵，结发侍汉廷。何以风雨夕，把手话飘零。青海一雁足，河梁两黄鹄。冰雪孤臣心，血泪他乡哭。他乡血泪可若何，秋风万里渺关河。可怜别后魂相逐，生死天涯入梦多。
史梦兰继室田太夫人九十大寿
作者：徐博泉、聂献廷
朝代：清
体裁：联

夏甸胪欢，瑞云曲叶；春光燕乐，爱日晖长。
早春
作者：徐发
朝代：清

新月如钩挂碧空，六街游眺兴无穷。隔墙歌管娱残夜，出窖名花媚好风。珍惜飞鸣怜病鹤，消除矜躁仗枯桐。盍簪招取同心友，把酒应多酌次公。
春分日和韵
作者：徐发
朝代：清

一半春光付柳条，可怜天气是今朝。寻芳每踏苍苔路，梦别重经红板桥。零落梅花人共老，凄其灯火酒全消。遥知乡国清明近，水涨横塘隐画桡。
蓟门春望和北海于虞粼韵
作者：徐发
朝代：清
体裁：五言律诗

蓟北初过雨，平皋净似秋。风翻城上旆，柳拂渡边楼。宫阙春逾迥，关山客自愁。浮云催薄暮，千里蔽沧洲。
闻溪蒋楚稚索先大司马未刻诗稿简寄
作者：徐发
朝代：清
体裁：七言律诗

江郭秋风路未赊，昔年清麈隔云霞。离人锦瑟愁催雁，避地青门学种瓜。兵革论文哀庾信，山川博物羡张华。一编先泽凭君重，赢得馀閒看好花。
挽张之洞联
作者：徐台俊
朝代：清
体裁：联

正学术、正治术、尤正心术，易箦道生平，未竟全功犹遗恨；不争利、不争名、不争闲气，立身无奇异，愿持此语告时贤。
贺子婚联
作者：徐台英
朝代：清
体裁：联

女无不爱，媳无不憎，愿世上翁姑，推三分爱女之情以爱媳；妻易于顺，亲易于逆，望汝曹儿子，减半点顺妻之心以顺亲。
病中口占
作者：徐同善
朝代：清

帘底秋花著蕊迟，帘前香篆袅残丝。偶然疏雨随风过，一种新凉与病宜。于世无求高枕足，还乡有梦夜镫知。荒山足茧成何事，耗尽雄心转自疑。
荔枝湾
作者：徐同善
朝代：清

历历桐庐江上景，问名却是荔枝湾。唐园载酒知何日，客思乡愁两不间。
黄鹤楼
作者：徐同善
朝代：清
体裁：七言绝句

江楼玉笛倚云吹，黄鹤重来未可知。洗盏无人能进酒，东流西日两迟迟。
挽彭玉麟联
作者：徐启书
朝代：清
体裁：联

高洁全始终出处，不要钱，不要官，不要命，百战余生，惟吟啸湖山，用淡退维风俗，用负荷系人心，视胡文忠曾毅勇左恪靖诸公，独开一局；勋威极中外钦崇，无能淫，无能移，无能屈，屡章乞罢，仍强扶时事，以忧愤答主知，以坚忍隆干济，从陶宏景李长源岳鹏举而后，别有千秋。
晚霁野游
作者：徐启芳
朝代：清
体裁：五言律诗

长啸天何阔，閒游眼独明。残霞鸟外落，斜日雨边生。不学妻梅隐，徒深脱剑情。那堪羁旅客，向晚听秋声。
云栖寺
作者：徐咸安
朝代：清

云栖最高处，快意一登临。鸟度碧山远，僧行黄叶深。修篁团翠色，流水滴清音。萧寺偶留憩，佛镫明我心。
初夏即景
作者：徐咸安
朝代：清

漫言春色好，春色不如今。红落几番雨，绿添无数阴。荷圆初贴水，竹稚未成林。触景便成趣，凭栏时一吟。
庭前旧植鸡冠海棠凤仙数本秋日花开欣然赋此
作者：徐咸安
朝代：清

西风庭院一巡行，绀碧丹黄刺眼明。映日争看朱帻耀，乞阴会待绿章成。化工好事饶秋景，丛艳撩人步晚晴。更有凤仙好颜色，秦楼飞去不胜情。
春日出游
作者：徐咸安
朝代：清

春风到处绿成阴，浅草平芜缓步寻。野外有花皆缀玉，堤边无树不摇金。塞鸿数点寥天没，梁燕双飞曲巷深。放眼韶光无限好，舞雩归去一长吟。
晓登五云山
作者：徐咸安
朝代：清

览胜登五云，临发天未晓。不辨径高低，祇觉行人少。舆行二三里，月尚挂林杪。野外唱晨鸡，树边喧宿鸟。我怯溪桥危，仆讶山路小。盘旋上高峰，曲折如鸟道。旭日忽东升，三江烟雾绕。早潮一线来，龛赭犹缥缈。
月夜放歌
作者：徐咸安
朝代：清

中天明月正团团，秋闺寂寞凭阑干。四壁唧唧虫鸣寒，隔墙风弄青琅玕。疏林老鸦栖未安，一声惊起空中盘。萤火点点如流丸，宵深露重高飞难。何人抱琴一再弹，如怨如诉声悲酸。停弦不语涕汎澜，馀韵袅袅遏云端。秋来自怜腰带宽，闻此益觉摧肺肝。银河欲落漏已阑，闭户起剔银缸残。倚枕假寐愁漫漫，辗转反侧空长叹。
有约邓尉探海梅遇雨不果
作者：徐咸安
朝代：清

吾闻虎山之崦峰回互，仙境昔有仙尉住。面临太湖三万顷，七十二峰似争渡。居人家家种梅花，覆压山村不知数。风飘十里五里香，雪满千枝万枝树。大庾亦无此奇观，足所未历心倾慕。倾慕于今几十年，年年花时等閒度。今年棹出阖庐城，渴望庶几慰平素。闺侣殷殷折柬招，蜻蜓艇子克期赴。香海由来传盛名，锦囊满拟贮佳句。不道春来日日晴，临行却被天公妒。侵晓无端急雨零，弥天但见阴云布。扁舟欲行不得行，寂寞空堂绕廊步。愁绝小窗欹枕眠，梦魂还绕锦峰路。
水阁纳凉偕外子作
作者：徐咸安
朝代：清
体裁：五言律诗

杨柳依依里，楼台月正中。池光明槛外，萤火度墙东。竹粉涵清露，荷香沁晚风。此间堪却暑，幽致与君同。
水阁纳凉偕外子作
作者：徐咸安
朝代：清

杨柳依依里，楼台月正中。池光明槛外，萤火度墙东。竹粉涵清露，荷香沁晚风。此间堪却暑，幽致与君问。
落叶
作者：徐咸安
朝代：清

西风落叶满庭堆，扫取烹茶日几回。万物祇须人利用，竹头木屑亦奇材。
西湖即事
作者：徐咸安
朝代：清

钱塘门外水清浅，轻舟荡漾随波卷。游湖才了又游山，独向巉岩踏苍藓。
适园梅花盛开
作者：徐咸安
朝代：清

隔墙消息逗，遥指一枝新。索笑来檐际，寻芳过水滨。香霏千树雪，花发满园春。莫问古梅渡，荒凉愁煞人。
适园避暑作
作者：徐咸安
朝代：清

不耐炎炎暑，还依漠漠阴。凉飔荷渚近，清响竹林深。蚓笛参差奏，鱼鳞隐约沈。静观原自得，坐久豁幽襟。
郊外閒眺
作者：徐咸安
朝代：清

信步不知远，西风郊外行。有秋千户足，无事一身轻。沙鸟对人立，溪花沿路生。物华玩无尽，归路夕阳明。
京都篇用杜洗兵马韵
作者：徐咸清
朝代：清

京都形势连关东，万方玉帛朝会同。英灵社稷风云表，图籍山河指顾中。耕凿从前忘帝力，干羽年来戢武功。臣僚师济太和殿，天子恭默乾清宫。径可垂裳阜民物，不须访道过崆峒。玉门月静传烽色，铜柱天高洗瘴风。受历应天才不小，祥符瑞箓古来少。帷幄英谋布遐迩，庙堂德意沦深杳。将校论丘转精锐，守令为官辄明了。涸辙终应活鲋鱼，卑栖自合安穷鸟。海岛无烦义士从，吴门不用愁肠绕。六服苍茫鸿雁集，九天摇动星河晓。此时世事谁禁当，非民非庶非侯王。太平有象定难见，身纵贫贱犹康强。驭众真看调六马，防民慎勿壅宣房。腐儒寸心夙愚昧，杞人翘首忧穹苍。缅怀区夏风尘息，想望天家筹画长。放牛归马神功著，《击壤》歌衢景运昌。梯航山海俱来贡，人民老死无迎送。阊阖何时降绿图，滋液崇朝满银瓮。群工谩议东封礼，太史好献南山颂。处处鼓声村社饮，家家农器桑田种。贤士虽虚傅野筑，哲王尚切商岩梦。致君尧舜自有人，布衣末议成何用。
登岱
作者：徐咸清
朝代：清

东行望泰山，了了青芙蓉。惊翻碧海色，飞落徂徕松。渐近灭翠霭，未到闻清钟。摄衣更攀陟，旷然开心胸。幽花炫日月，异草迷春冬。俯视小天下，知为众山宗。不识何年代，盛典来登封。玉检金泥函，瑞气罗千重。七十二君迹，风吹杳无踪。淳浇久已判，举手将奚从。晨登千仞巅，佳气何氤氲。天门射渴日，彩霞落纷纷。元气自流转，不知昼夜分。窈窕古英妃，飘飖紫绮裙。天浆漱皓齿，玉色含微醺。结成金芝盖，即是前峰云。手持一方册，授以太始文。回首隔霄汉，散失鸾鹤群。璚箫去缥缈，余音不可闻。我往谢时辈，岱宗来攀跻。身披紫绮裘，足蹑青云梯。举日周宇内，祇觉群山低。元气一分散，万象忽已迷。长风袭衣裾，九夏寒凄凄。惊雷足下起，细若婴儿蹄。不觉骤雨过，倒景衔峰西。缥缈紫金梁，屈挂垂天霓。熟视不敢蹈，恐践仙人栖。出有而人无，谁能测端倪。前登日观峰，峰势高崔巍。疑有扶桑枝，近拂天门隈。天鸡叫一声，八荒忽洞开。骤闻东溟底，奋出南山雷。海霞荡金光，沸水煎蓬莱。即知巨鳌骨，散作瀛洲灰。澒洞长风吹，秦桥为崩摧。沧波日清浅，仅复容渡杯。五色何方云，拥护金银台。昨传玉棺下，又葬王乔回。乾坤空浩荡，万古无仙才。
登岱·其一
作者：徐咸清
朝代：清

东行望泰山，了了青芙蓉。惊翻碧海色，飞落徂徕松。渐近灭翠霭，未到闻清钟。摄衣更攀陟，旷然开心胸。幽花炫日月，异草迷春冬。俯视小天下，知为众山宗。不识何年代，盛典来登封。玉检金泥函，瑞气罗千重。七十二君迹，风吹杳无踪。淳浇久已判，举手将奚从。
登岱·其三
作者：徐咸清
朝代：清

我往谢时辈，岱宗来攀跻。身披紫绮裘，足蹑青云梯。举日周宇内，祇觉群山低。元气一分散，万象忽已迷。长风袭衣裾，九夏寒凄凄。惊雷足下起，细若婴儿蹄。不觉骤雨过，倒景衔峰西。缥缈紫金梁，屈挂垂天霓。熟视不敢蹈，恐践仙人栖。出有而人无，谁能测端倪。
登岱·其二
作者：徐咸清
朝代：清

晨登千仞巅，佳气何氤氲。天门射渴日，彩霞落纷纷。元气自流转，不知昼夜分。窈窕古英妃，飘飖紫绮裙。天浆漱皓齿，玉色含微醺。结成金芝盖，即是前峰云。手持一方册，授以太始文。回首隔霄汉，散失鸾鹤群。璚箫去缥缈，余音不可闻。
登岱·其四
作者：徐咸清
朝代：清

前登日观峰，峰势高崔巍。疑有扶桑枝，近拂天门隈。天鸡叫一声，八荒忽洞开。骤闻东溟底，奋出南山雷。海霞荡金光，沸水煎蓬莱。即知巨鳌骨，散作瀛洲灰。澒洞长风吹，秦桥为崩摧。沧波日清浅，仅复容渡杯。五色何方云，拥护金银台。昨传玉棺下，又葬王乔回。乾坤空浩荡，万古无仙才。
菩萨蛮·题陈嘉陵填词图
作者：徐咸清
朝代：清
体裁：词

长卿文赋江郎笔。词源一泻洮湖碧。笔底灿朝霞。争如解语花。还将明玉管。描出春山远。曲曲播新声。春风满洛城。
交州
作者：徐啸三
朝代：清
体裁：七言绝句

大江水浊府江清，环绕交州古郡城。总是一般东入海，波澜底事太分明。
初夏偶作·其一
作者：徐善
朝代：清
体裁：七言律诗

细数韶华览镜边，头须不信已皤然。休教远忆桐台日，便可虚张柏寝年。生亦有涯吾分定，春今何处梦犹牵。衰残只合忘机去，更结青山未了缘。
初夏偶作·其三
作者：徐善
朝代：清
体裁：七言律诗

春来稍喜日迟迟，文酒争开罢战时。一夕西园留胜赏，千秋东观接风期。支离愧享三钟逸，鞠�终非二斗宜。城角尚悲花欲尽，莫教征梦更天涯。
初夏偶作·其二
作者：徐善
朝代：清
体裁：七言律诗

江郊几处唤提壶，果否高阳尚有徒。泛宅岂宜论去住，酒天从此入虚无。筝人倚处垂杨袅，雉子斑时小麦枯。拟趁曲车花外驻，夕阳城阙又荒芜。
初夏偶作·其四
作者：徐善
朝代：清
体裁：七言律诗

城南半亩旧柴关，碧蔓丹葩露井殷。容膝有楼非百尺，冥心无梦不千山。溪流四注莲花巷，雉堞平临杨柳湾。疏懒未谙邀辙迹，席门苔绣正斑斑。
寄曹秋岳司农
作者：徐善
朝代：清
体裁：五言律诗

使节临荒外，旌门未可攀。騊駼输互市，鸿雁款重关。百战疮痍在，千家涕泪斑。更堪频水旱，瓯脱绕兰山。
过泰山
作者：徐善
朝代：清
体裁：五言律诗

岂意神灵宅，衰年得暂经。风沙三百里，一片马头青。空曲盘龙虎，觚棱挂斗星。白云朝暮起，常护纪功铭。
送曾青藜之岭南·其一
作者：徐善
朝代：清
体裁：七言律诗

十年曾赋采萧诗，倾盖匆匆慰梦思。击筑未终燕市夕，鸣鞭又及灞桥时。帆收横浦春应近，地接炎洲雪不随。共说珊瑚枝上好，鲛宫待尔一竿垂。
送曾青藜之岭南·其二
作者：徐善
朝代：清
体裁：七言律诗

欣闻鼙鼓息楼船，琛赆遥通涨海天。驱马直过霜雁外，飞杯莫放早梅前。二禺高咏多名彦，五管灵踪半列仙。倘遇罗浮倦游客，倡詶应满铁桥边。
送胡奇玉之长沙
作者：徐善
朝代：清
体裁：七言绝句

君山一点望中青，天畔长沙应小星。此去洞庭秋正好，蘼芜千里待扬舲。
观鸟哺儿有感
作者：徐善建
朝代：清

抱儿嬉树下，新绿遮庭户。忽闻啁啾声，仰见春鸟乳。不辨谁雄雌，四翼共辛苦。一出掠春虫，一居御鹰虎。出忧居力单，居忧出遭罟。瘁羽岂暇梳，娇音不遑吐。黄口快得食，那知翁与姆。感此抚童雏，何如此禽羽。上念父母恩，泪下如注雨。
早渡高淳湖
作者：徐善述
朝代：清
体裁：七言律诗

卧闻喧语渡争先，惊起篷窗露漫天。云破乍窥星点碎，橹忙斜划水痕圆。花飞岸柳伤春尽，风袅渔竿得意偏。难别旧游觞咏地，舵楼回望一凄然。
卜算子·客窗夜坐
作者：徐喈凤
朝代：清

夜静月光寒，霜落桐阴瘦。坐对残灯未敢吹，四壁虫声透。拭目捡陈笺，燃纸温余酒。忽忆当年度曲人，欲睡沉吟久。
小重山·题画
作者：徐喈凤
朝代：清

幅楮横堆万叠山。峭峰悬碧落，有无闲。下临绝壑启松关。盘徊上、樵径所烟鬟。瀑布激飞湍。望疑银汉落，滚层峦。千重竹树势何宽。平桥渡、有客欲跻攀。
少年游·清明前二日惠山闲步
作者：徐喈凤
朝代：清

寻春迤逦傍山行，渴饮玉泉清。曲径红飞。危亭绿覆，莺哢两三声。佳人争趁清明近，分队踏浓青。但恨蛾眉，轻纨半掩，流睇未分明。
浣溪沙·春闷
作者：徐喈凤
朝代：清

细雨斜风翠幕幽，湿云一片罩春楼。楼中心绪冷如秋。香热博山烟带闷，鸟啼邻屋韵含愁。小梅无语倚墙头。
满江红·柬恽南田索画
作者：徐喈凤
朝代：清

蓉菊开时，曾叩竹、逢君他出。见深巷、鸡鸣犬吠，柳疏桑密。对使漫留渔网纸，传言耑乞狸毛笔。想秋深、染就万松图，云林匹。贫不羡，千株漆。寒只爱，三冬日。倘速邮名画，疗饥如栗。挂壁卧看云满屋，题诗定拟烟生术。悔生平、癖好欲医之，将何术。
满江红·读史蘧庵先生《阅甲吟》
作者：徐喈凤
朝代：清

甲子推迁，问仙侣、长生何术。也曾采、甘州红杞，良常苍术。华岳峰高难觅藕，天台路远谁投栗。但加餐、曝背坐茅檐，冬之日。头上发，非全漆。身上布，无全匹。笑半生迂拙，书空秃笔。捉鼻苦吟怜我瘦，藏刀强笑输人密。读先生《阅甲》廿年诗，愁心出。
点绛唇·春雨
作者：徐喈凤
朝代：清

紫媚红嫣，园林正好春如绣。夜来雨后，孤枕惊檐溜。晓起凭栏，寒气侵衫袖。阴云厚，沈沈长昼，花与人同瘦。
苏幕遮·蓉江感旧
作者：徐喈凤
朝代：清

月当头，霜满地。桥畔疏杨，失却当年翠。门掩枯桃墙浸水。不管刘郎，重到珠宫外。动秋悲，牵客思。长夜教人，何处寻浓睡。碧槛朱阑曾并倚。人去楼空，恁忍伤心泪。
蝶恋花·和其年四月词，限戏字
作者：徐喈凤
朝代：清

四月荆南风景丽。水碧山青，到处饶诗意。几个渔翁歌柳底，刺船又过西溪尾。溪水拖蓝穿郭里。画阁朱楼，脂水添浮腻。浴佛城东溪口寺。矶头对对鸳鸯戏。
雨中游沈山观九松和蒋亭彦韵
作者：徐喈凤
朝代：清
体裁：古风

好游不避雨，戴笠理轻楫。江涨荡胸宽，村树含烟密。循岸入麟溪，携手登仙室。修廊鹤步閒，孤屿水鸣急。风籁洞中闻，瑶草阶前拾。坐数北山松，九株云外植。总之寒不凋，名状何须一。吾侪学餐霞，盍亦采其实。丹邱可追寻，不负西园集。
青玉案·警悟
作者：徐喈凤
朝代：清

人生得失无凭据。看富贵，浮云度。使尽机心空自误。花开还谢，月圆还缺，总是天然数。范韩事业曾相慕。不道蹉跎竟迟暮。且向溪头垂钓去。梦中名利，醉中声色，直到而今悟。
自挽联
作者：徐嗣曾
朝代：清
体裁：联

仗我佛慈悲指示，方悟得无我无人；做吾儒切实工夫，巴结到而今而后。
无题
作者：徐嘉干
朝代：清

凤凰枝上绿云深，甲煎香烧似水沉。鹦鹉帘栊春盎盎，枇杷门巷昼阴阴。三年有刺犹怀袖，一柱无弦欲碎琴。风断罗浮残绮梦，缟衣隐约杳难寻。云中罗佩月中箫，一曲琅琅怨未消。至竟心盟坚碧玉，凭谁手语寄红绡。盈盈望断随流水，黯黯魂销指小桥。豪竹哀丝听不得，春风空绿淡江潮。碎佩丛铃迹半湮，苔纹宛转自成茵。鹧鸪啼遍浑忘晓，鸿雁飞来独背春。随地浊清山下水，与时圆缺月中人。武陵故在红尘境，若个移家去问津。钧天一奏渺沧洲，浊世秕糠扫未休。不即乘鲸沉采石，终当跨鹤下扬州。荒冥山鬼相啼笑，太古皇娥共唱酬。得作鸳鸯仙亦好，刘纲夫妇在琼楼。
无题·其一
作者：徐嘉干
朝代：清
体裁：诗

凤凰枝上绿云深，甲煎香烧似水沉。鹦鹉帘栊春盎盎，枇杷门巷昼阴阴。三年有刺犹怀袖，一柱无弦欲碎琴。风断罗浮残绮梦，缟衣隐约杳难寻。
无题·其三
作者：徐嘉干
朝代：清

碎佩丛铃迹半湮，苔纹宛转自成茵。鹧鸪啼遍浑忘晓，鸿雁飞来独背春。随地浊清山下水，与时圆缺月中人。武陵故在红尘境，若个移家去问津。
无题·其二
作者：徐嘉干
朝代：清

云中罗佩月中箫，一曲琅琅怨未消。至竟心盟坚碧玉，凭谁手语寄红绡。盈盈望断随流水，黯黯魂销指小桥。豪竹哀丝听不得，春风空绿淡江潮。
无题·其四
作者：徐嘉干
朝代：清

钧天一奏渺沧洲，浊世秕糠扫未休。不即乘鲸沉采石，终当跨鹤下扬州。荒冥山鬼相啼笑，太古皇娥共唱酬。得作鸳鸯仙亦好，刘纲夫妇在琼楼。
潜园嘉荫轩分咏春暝曲
作者：徐嘉干
朝代：清

绿杨垂鬟下拖地，暝色春融土膏腻。烟云过眼收玉京，帘前燕落相思泪。檐铃细语春眠回，扑蝶听鹂醉未归。园扉斜开石泉冷，笛韵幽扬出苔井。片月当空挂一钩，杏花楼畔涵人影。
丁巳新秋宴集李客部园亭送李南枝分符之武林
作者：徐嘉炎
朝代：清

水精帘卷夜光浮，莲叶田田梧叶愁。燕市离筵南浦月，吴山归路驿亭秋。客星已见双辞阙，乡梦还惊独倚楼。醉踏轩辕台畔草，丁香可解结绸缪？
昭化寺古罗汉松歌赠苍岩沈师
作者：徐嘉炎
朝代：清

古松千年物，寄迹空桑门。仙人手携绿玉杖，飞来天际盘云根。高台苍茫连昆仑，紫烟青嶂浮黄昏。湖山四望杳冥邈，亭亭翠盖沈心魂。我来披拂松上月，涛声万壑何超忽。鸣弦响瀑来九天，空中仙乐疑喧阗。五城风雨欻而至，翛然欲拍洪崖肩。春潭琼草草色连，冠霞裛露横山巅。人间甲子几沧海，谁与草木齐长年。奇峰飘飘层云烟，清晖娱人憺忘旋。深林霏霏敝日月，交柯杂沓回芊绵。松阴列坐有道者，吴门羁客人中仙。神仙中人沈夫子，当年廓落青云士。五月披裘吴市中，孤标迥出尘埃里。此地婆娑乐吾真，偶然相对足相亲。功名若胜杯中酒，越水吴山亦笑人。
玉宸观
作者：徐嘉炎
朝代：清

深山楼阁拥仙官，桧柏苍苍入殿寒。废井但从沙际识，残碑多半雨中看。炉烟半拂黄金座，云气晴低白玉坛。福地久传人不到，遗踪何处觅真丹。
登鹰窠顶望海中夏盖诸山
作者：徐嘉炎
朝代：清

兹山展武地，海上得朝宗。梵刹驯归鸟，深潭隐毒龙。朱霞连越峤，翠盖偃秦松。南望诸峰在，参差雾几重。
送纪檗子归真州
作者：徐国显
朝代：清
体裁：七言律诗

雪后东风渐解寒，玉河春气动冰湍。长途结伴穿花去，倦客羁栖顾影单。渚鹤汀鸥情自远，残书旧剑枕偏安。游人莫折沿堤柳，留坐新莺唤酒阑。
会兴镇河干悬崖数百尺平挹中条俯临茅津乔生建飞阁三楹于其上置酒高会以落其成即席赋此
作者：徐坊
朝代：清

凭阑俯瞰暮烟屯，郁郁羁怀托酒尊。北向云山终破碎，西来浊浪太奔浑。閒看倦鸟归飞急，静听行人争渡喧。巨壁高崖自千仞，不随砥柱障三门。
偃师武虚谷墓下作
作者：徐坊
朝代：清

路侧累累马鬣封，渚蘋一荐授堂翁。中州人物今谁考，汉代循良相与同。大吏从来恶强项，古人先为写遗容。传经若问先生学，原异谈玄魏晋风。
再叠浪字韵寄玉初山中
作者：徐坊
朝代：清

缄愁无复寄穹苍，咄咄书空字数行。里社追随聊结约，近郊耕凿胜还乡。心伤蜀魄依群鸟，目断虞渊望九阳。荏苒光阴今日尽，洒将衰泪任浪浪。
和兰畦早春书事韵
作者：徐坊
朝代：清

寒尽山中未觉春，更惊白发夜来新。桃源幸不经秦火，栗里端宜署晋人。俯仰百年终有恨，推敲一字未全贫。诗成且漫题名姓，莫被遐荒传逸民。
和莘夫见寄原寄
作者：徐坊
朝代：清

纵横懒读短长书，一任閒云在太虚。历历古今观轸辙，悠悠天地作蘧庐。穷通何事同齐变，草昧应知有鲁初。只入深山最深处，不闻理乱狎禽鱼。
和韬斋早春閒坐
作者：徐坊
朝代：清

春回先向岁寒知，欲约看春未有期。麝自成尘香自在，灰难生焰冷难支。空馀燕垒留虚幕，惟见蟾光照素帷。万种閒愁两行泪，断肠滋味梦醒时。
孟夏朔日立夏作
作者：徐坊
朝代：清
体裁：诗

九日春光齐掣电，小园狼藉风花乱。不知今夕是何年，晓钟声动空凄恋。山中无历无春秋，节序惊心暗中换。莽莽都成夏木阴，啾啾已异春禽啭。送春归去发春愁，痛惜馀春泪凝霰。写忧我欲泛舟行，沿溪不见桃花片。
志隐堂成
作者：徐坊
朝代：清

飞乌语燕有哀音，背郭堂成百感侵。窗外秋声黄叶下，门前残照绿苔深。凄凄茹苦含辛意，落落逃名遁世心。千古斜川同抱痛，欲书往事泪沾襟。
挽张之洞联
作者：徐坊
朝代：清
体裁：联

司马温公，一生得力在读书多，虽至老不倦；东里子产，知我之哭为国家痛，岂仅系其私。
春日寄士范
作者：徐坊
朝代：清

百年无计挽流光，两鬓飘萧渐有霜。灵鞠一官宜祭酒，相如当日本赀郎。天薶积雪暮寒重，梦绕春山归思长。与尔何时共游赏，梨云万树照书堂。
樊川春望
作者：徐坊
朝代：清

旅食京华两鬓丝，江湖落魄亦堪悲。谈兵忧国人何在，小杜坟连老杜祠。
秋雁
作者：徐坊
朝代：清

秋雁参差起，随阳正远寻。欲穷霄汉力，只遂稻粱心。声急繁霜冷，归迟夕照沈。还应念矰缴，莫恃塞云深。
读罗叔蕴参事所著殷虚书契考释奉怀却寄兼呈王静安主事
作者：徐坊
朝代：清

越海乘桴去，吾思管幼安。学通殷甲子，节见汉衣冠。遁世心无闷，蒐奇力未弹。高名王彦考，薇蕨好同餐。我老真无补，空教侍讲帷。一瓻还秘阁，三礼愧经师。病起凋颜早，书来作答迟。良朋隔瀛海，东望涕涟洏。
读罗叔蕴参事所著殷虚书契考释奉怀却寄兼呈王静安主事·其一
作者：徐坊
朝代：清

越海乘桴去，吾思管幼安。学通殷甲子，节见汉衣冠。遁世心无闷，蒐奇力未弹。高名王彦考，薇蕨好同餐。
读罗叔蕴参事所著殷虚书契考释奉怀却寄兼呈王静安主事·其二
作者：徐坊
朝代：清

我老真无补，空教侍讲帷。一瓻还秘阁，三礼愧经师。病起凋颜早，书来作答迟。良朋隔瀛海，东望涕涟洏。
韧叟顽山以壬子仲秋偕渊静游长堤山望秋澜行宫和壁间黄叶村人原韵见示同作
作者：徐坊
朝代：清

萧萧黄叶下，故国剩离宫。古木樵人径，斜阳牧笛风。纵横秋潦浊，莽苍乱山童。往事空回首，含悲问朔鸿。
题劳玉初学副釜麓归耕图
作者：徐坊
朝代：清

吾庐二黉下，南睇釜山顶。有田不得归，泛泛如萍梗。去年经丧乱，风尘恣顽犷。时移人事迁，衰泪下如绠。披发还故山，去去事幽屏。空山寂无人，白云在高岭。我爱子劳子，釜麓同归耕。此邦有遗爱，父老争欢迎。昔为陶彭泽，今作王深宁。农隙教乡里，正学传遗经。有时带经锄，莠去嘉苗荣。相期理荒秽，戮力望秋成。岩扉静不开，岚翠环茅屋。门前散鸡豚，墙外垂绿竹。丹青托画师，窈窕状溪谷。剧怜耦耕人，释耒吞声哭。伤心画不成，但写西山绿。西山有薇蕨，采采不盈匊。
题劳玉初学副釜麓归耕图·其一
作者：徐坊
朝代：清

吾庐二黉下，南睇釜山顶。有田不得归，泛泛如萍梗。去年经丧乱，风尘恣顽犷。时移人事迁，衰泪下如绠。披发还故山，去去事幽屏。空山寂无人，白云在高岭。
题劳玉初学副釜麓归耕图·其三
作者：徐坊
朝代：清

岩扉静不开，岚翠环茅屋。门前散鸡豚，墙外垂绿竹。丹青托画师，窈窕状溪谷。剧怜耦耕人，释耒吞声哭。伤心画不成，但写西山绿。西山有薇蕨，采采不盈匊。
题劳玉初学副釜麓归耕图·其二
作者：徐坊
朝代：清

我爱子劳子，釜麓同归耕。此邦有遗爱，父老争欢迎。昔为陶彭泽，今作王深宁。农隙教乡里，正学传遗经。有时带经锄，莠去嘉苗荣。相期理荒秽，戮力望秋成。
题女夫卢氏史吉甫编修鹿车偕隐图
作者：徐坊
朝代：清

名山五岳游能遍，繄向子平最堪羡。纵令晚不知所终，苍莽尘寰何足恋。相攸我昔得史生，崭然头角何峥嵘。手把一编日吟诵，嗟余荒落惭冰清。陵谷迁移兵火盛，伤时衰泪如泉迸。风尘浩浩闭閒门，与尔相依以为命。熊耳双尖洛浦深，梦中归路渺难寻。布裙椎结相料理，不负平生教女心。阿舒二八泉明老，遗山羁旅阿茶小。何时婚嫁愿能偿，使我一生心事了。大黉小黉高凌空，春花如雪秋叶红。便携德耀入山去，年年常住画图中。
黄叶
作者：徐坊
朝代：清

宫槐苑柳影离披，黄叶潇潇下玉墀。践职甘从多难日，温经悔向既衰时。贤于尧舜天宁厌，变到沧桑地不知。为语西风漫凄紧，贞松原有岁寒姿。
咏柳
作者：徐坚
朝代：清

有客攀条感旧游，依然风景画桥头。青帘沽酒烟中市，银甲调筝水上楼。不是别离常带恨，纵非风雨也关愁。那堪玉露凋伤后，落叶哀蝉咽暮秋。
登六浮阁
作者：徐坚
朝代：清

向晚峦气清，浮阴散虚阁。忘言坐永日，冲襟入寥廓。竹深新粉香，林静残花落。隔坞踏歌来，归逢人采药。
八声甘州 子大丈属效湘社集体赋六忆词 其一 来
作者：徐坷
朝代：清

忆来时点屟向回廊，低声怕郎知。喜笼灯渐近，金铃小犬，吠傍琼帷。恼煞兰姨憨笑，玉手卷帘迟。行过阴丛里，花影参差。已是秋千力困，又累卿纤步，百尺楼梯。说弓鞋未绣，明日踏青期。被阑角尖风欺负，忍春寒只著茜罗衣。却赢得茜纱裙幅，微渍香泥。
八声甘州 子大丈属效湘社集体赋六忆词 来
作者：徐坷
朝代：清

忆来时点屟向回廊，低声怕郎知。喜笼灯渐近，金铃小犬，吠傍琼帷。恼煞兰姨憨笑，玉手卷帘迟。行过阴丛里，花影参差。已是秋千力困，又累卿纤步，百尺楼梯。说弓鞋未绣，明日踏青期。被阑角尖风欺负，忍春寒只著茜罗衣。却赢得茜纱裙幅，微渍香泥。忆坐时香烬懒重薰，支颐近妆台。却停针不语，欹鬟未整，共斗牙牌。厌煞灵猧低唤，身傍麝裙挨。琼姊还偷觑，未把帷开。细拨熏笼余火，怕灰残心字，炙损金钗。更抱郎横膝，教捻凤头鞋。隔钿窗文茵斜倚，爱团圆明月好投怀。眠迟惯更筹细数，响送珠街。忆食时玉案惯双偎，馋口早流涎。为檀奴生日，持斋私祝，人月长圆。休遣小姑尝酒，杯侧画文鸳。鹦鹉偏忘饲，唤向窗前。小试调羹纤手，把梅盐共糁，故要郎酸。问别来滋味，谁替劝加餐？恁红莲炊成香饭，愿渠侬两意镇相怜。还试看燕支余晕，犹著唇边。忆眠时翠被自笼头，佯羞托春酲。只诃梨紧系，倩伊亲解，斜背红檠。那怨昨宵耽误，重与订兰盟。梦里还频唤，两字卿卿。谁把铜壶添水，乍月痕东上，倏近三更。喜酥胸贴暖，争怕嫩寒生。怪蓦地檀郎太猛，不提防人听堕钗声。肯输与枕间双凤，惯并头横。忆立时墙角罢迷藏，瘦影正亭亭。怕九霞裙皱，仙风吹去，弱骨伶俜。一样纤纤罗袜，休把婢肩凭。归燕还相待，早启纱棂。只是惺松小胆，漫从渠背后，响触云屏。镇抬头遥望，独自数春星。把鞋底冰花融暖，赚几回郎觅遍中庭。拈衣带佩环声静，却误谁听。忆去时伸指向明蟾，蕙约订初弦。把鸾据轻拂，螺鬟重整，留赠花钿。夜雨替人垂泪，侵晓尚绵绵。忘却香罗帕，粉印依然。翻嘱檀奴珍重，漫相思成病，累我心悬。正秋波斜转，佯笑慰离筵。偏忍使阿娘待久，只低头小语故迟延。更携手要渠亲送，扶上归船。
汉口竹枝词 其三 食
作者：徐坷
朝代：清
体裁：词

忆食时玉案惯双偎，馋口早流涎。为檀奴生日，持斋私祝，人月长圆。休遣小姑尝酒，杯侧画文鸳。鹦鹉偏忘饲，唤向窗前。小试调羹纤手，把梅盐共糁，故要郎酸。问别来滋味，谁替劝加餐？恁红莲炊成香饭，愿渠侬两意镇相怜。还试看燕支余晕，犹著唇边。
汉口竹枝词 其二 坐
作者：徐坷
朝代：清
体裁：词

忆坐时香烬懒重薰，支颐近妆台。却停针不语，欹鬟未整，共斗牙牌。厌煞灵猧低唤，身傍麝裙挨。琼姊还偷觑，未把帷开。细拨熏笼余火，怕灰残心字，炙损金钗。更抱郎横膝，教捻凤头鞋。隔钿窗文茵斜倚，爱团圆明月好投怀。眠迟惯更筹细数，响送珠街。
汉口竹枝词 其五 立
作者：徐坷
朝代：清
体裁：词

忆立时墙角罢迷藏，瘦影正亭亭。怕九霞裙皱，仙风吹去，弱骨伶俜。一样纤纤罗袜，休把婢肩凭。归燕还相待，早启纱棂。只是惺松小胆，漫从渠背后，响触云屏。镇抬头遥望，独自数春星。把鞋底冰花融暖，赚几回郎觅遍中庭。拈衣带佩环声静，却误谁听。
汉口竹枝词 其六 去
作者：徐坷
朝代：清
体裁：词

忆去时伸指向明蟾，蕙约订初弦。把鸾据轻拂，螺鬟重整，留赠花钿。夜雨替人垂泪，侵晓尚绵绵。忘却香罗帕，粉印依然。翻嘱檀奴珍重，漫相思成病，累我心悬。正秋波斜转，佯笑慰离筵。偏忍使阿娘待久，只低头小语故迟延。更携手要渠亲送，扶上归船。
汉口竹枝词 其四 眠
作者：徐坷
朝代：清
体裁：词

忆眠时翠被自笼头，佯羞托春酲。只诃梨紧系，倩伊亲解，斜背红檠。那怨昨宵耽误，重与订兰盟。梦里还频唤，两字卿卿。谁把铜壶添水，乍月痕东上，倏近三更。喜酥胸贴暖，争怕嫩寒生。怪蓦地檀郎太猛，不提防人听堕钗声。肯输与枕间双凤，惯并头横。